“Ўзбекнефтгаз”: Бошқарув раиси бошчилигидаги экоакцияда 72 минг туп дарахт экилмоқда (Фото) — Teletype\n“Ўзбекнефтгаз”: Бошқарув раиси бошчилигидаги экоакцияда 72 минг туп дарахт экилмоқда (Фото)\nЖорий йилнинг 2 ноябрь куни Ўзбекистон Республикаси Президенти Шавкат Мирзиёев раислигида яшил майдонларни кенгайтириш чора-тадбирлари муҳокамаси бағишланган видеоселектор йиғилиши ўтказилган эди.\nУнда давлат раҳбари экологик вазиятни инобатга олган ҳолда дарахт экишни давлат сиёсати даражасига кўратишни маълум қилди ва йиғилишда “Яшил макон” умуммиллий лойиҳасини амалга ошириш чора-тадбирлари кўриб чиқилди.\nУшбу лойиҳада йилига 200 миллион туп дарахт ва бута кўчатларини экиш, шу орқали шаҳарлардаги яшил майдонларни ҳозирги 8 фоиздан 30 фоизга ошириш режалаштирилган.\n“Ўзбекнефтгаз” АЖ Бошқарув раиси Меҳриддин Абдуллаев бошчилигида ушбу лойиҳа доирасида “Uzbekneftegaz GTL” заводи ҳамда Шўртан газ кимё мажмуаси ҳудудларида тизимидаги ташкилот ва корхоналар томонидан "Ўзбекнефтгаз" АЖ агро участкалари ташкил этилиб, 72000 туп дарахт кўчатлари экилмоқда.\nУюшқоқлик билан ташкил этилган ушбу лойиҳа доирасида жорий йилнинг 10 декабрига қадар Бошқарув раиси ташаббуси билан “Ўзбекнефтгаз” АЖ тасарруфидаги бошқарма ва ташкилотларда қуйидаги ишлар амалга оширилади:\n• Муборак нефть ва газ қазиб чиқариш бошқармаси 15 гектар ер майдонига 9000 туп кўчат экилмоқда;\n• Муборак газни қайта ишлаш заводи 15 гектар ер майдонига 9000 туп кўчат экилмоқда;\n• "Uzbekistan GTL" 5 гектар ер майдонига 3000 туп кўчат экилмоқда;\n• "Махсусэнергогаз" АЖ 5 гектар ер майдонига 3000 туп кўчат экилмоқда;\n• Шўртан газ кимё мажмуаси 21 гектар ер майдонига 12600 туп кўчат экилмоқда;\n• Шўртан нефт ва газ қазиб чиқариш бошқармаси 5 гектар ер майдонига 3000 туп кўчат экилмоқда;\n• Устюрт газ қазиб чиқариш бошқармаси 5 гектар ер майдонига 3000 туп кўчат экилмоқда;\n• Бухоро нефтни қайта ишлаш заводи 5 гектар ер майдонига 3000 туп кўчат экилмоқда;\n• "Uz-Kor Gas Chemical" ҚК МЧЖ 5 гектар ер майдонига 3000 туп кўчат экилмоқда;\n• Чиноз нефтни қайта ишлаш заводи 3 гектар ер майдонига 1800 туп кўчат экилмоқда;\n• "Гессарнефтгаз" ҚК МЧЖ 4 гектар ер майдонига 2400 туп, "Кукдумалоқгаз" ҚК МЧЖ 3 гектар ер майдонига 1800 туп кўчат экилмоқда;\n• "Natural gaz stream" ҚК 3 гектар ер майдонига 1800 туп, "Нефтгазбиноиншоат" МЧЖ 2 гектар ер майдонига 1200 туп кўчат экилмоқда;\n• Ҳарбийлаштирилган қисм 2 гектар ер майдонига 1200 туп кўчат экилмоқда;\n• "Ўзнефтегаз бурғилаш ишлари" МЧЖ 2 гектар ер майдонига 1200 туп кўчат экилмоқда;\n• Газли нефть ва газ қазиб чиқариш бошқармаси 3 гектар ер майдонига 1800 туп кўчат экилмоқда;\n• "Ўзлитинефтгаз" АЖ 1 гектар ер майдонига 600 туп, "UNG Petro" МЧЖ 1 гектар ер майдонига 600 туп кўчат экилмоқда;\n• "Asia trans gaz" МЧЖ 1 гектар ер майдонига 600 туп кўчат экилмоқда;\n• "Тахиатош нефть базаси" МЧЖ 1 гектар ер майдонига 600 туп кўчат экилмоқда;\n• "Андижон нефть базаси" МЧЖ 1 гектар ер майдонига 600 туп кўчат экилмоқда;\n• "Бухоро нефть базаси" МЧЖ 1 гектар ер майдонига 600 туп кўчат экилмоқда;\n• "Жиззах нефть базаси" МЧЖ 1 гектар ер майдонига 600 туп кўчат экилмоқда;\n• "Қарши нефть базаси" МЧЖ 1 гектар ер майдонига 600 туп кўчат экилмоқда;\n• "Навоий нефть базаси" МЧЖ 1 гектар ер майдонига 600 туп кўчат экилмоқда;\n• "Тўрақўрғон нефть базаси" МЧЖ 1 гектар ер майдонига 600 туп кўчат экилмоқда;\n• "Мароқанд нефть базаси" МЧЖ 1 гектар ер майдонига 600 туп кўчат экилмоқда;\n• "Термиз нефть базаси" МЧЖ 1 гектар ер майдонига 600 туп кўчат экилмоқда;\n• "Гулистон нефть базаси" МЧЖ 1 гектар ер майдонига 600 туп кўчат экилмоқда;\n• "Чинобод нефть базаси" МЧЖ 1 гектар ер майдонига 600 туп кўчат экилмоқда;\n• "Кучлик нефть базаси" МЧЖ 1 гектар ер майдонига 600 туп кўчат экилмоқда;\n• "Фарғона нефть базаси" МЧЖ 1 гектар ер майдонига 600 туп кўчат экилмоқда;\n• "Урганч нефть базаси" МЧЖ томонидан 1 гектар ер майдонига 600 туп дарахт кўчатлари экилмоқда.\nШўртан газ кимё мажмуаси ҳамда “Uzbekneftegaz GTL” заводи ҳудудида амалга оширилган ушбу лойиҳада Қашқадарё вилоят ҳокимлиги ҳамда нуронийлар ҳам иштирок этишди.\nТаъкидлаб ўтиш жоизки, яратилаётган ушбу боғ 100% томчилатиб суғориш тизими орқали суғорилади.\nNovember 20, 2021, 14:39


Баҳона ўрнига чора топиш керак | O'zLiDeP\nҲар қайси давлат, ҳар қайси миллат интеллектуал салоҳияти, юксак маънавияти билан қудратлидир\n“Обод ва хавфсиз маҳалла” тамойили амалга оширилади\nЧорвачилик тармоғини давлат томонидан қўллаб-қувватлашнинг қўшимча чора-тадбирлари тўғрисида\nБаҳона ўрнига чора топиш керак\nШундай ташаббускор ва ташкилотчи инсонлар бўладики, қаерга раҳбарлик қилмасин, жамоани янги-янги зафарлар сари ундаб, амалий ишлари билан барчага намуна кўрсатади. Ҳали кўп бўлмади, яқиндагина O‘zLiDeP Қашқадарё вилоят Кенгаши раиси сифатида иш бошлаган Шуҳрат Турсуновни кабинетидан топиш мушкул. Қачон қўнғироқ қилсангиз, воҳанинг қайси бир туманида аҳоли муаммолари билан шуғулланиб юрган бўлади. Ташкилий-партиявий, ғоявий-сиёсий ишлар бугунги замон талаблари даражасида ташкил этиляпти, асосийси, партия вилоят, туман ва шаҳар кенгашлари ходимлари, БПТ етакчилари ва фаоллар зиммадаги вазифаларга масъулият билан ёндашмоқдалар.\nҲа, бугун партия ходимлари, депутат ва фаоллар мамлакатимизда амалга оширилаётган ислоҳотларни жадаллаштириш, эл-юрт фаровонлиги йўлидаги ишларга муносиб ҳисса қўшиш мақсадида тер тўкяпти. Улар одамлар орасида, халқнинг дарду ташвишлари билан яшамоқдалар, тўпланиб қолган муаммоларни партиявий таъсир чоралари, ҳомийлар кўмагида, баъзан ўз ташаббуслари билан бартараф этмоқдалар. “Баҳона эмас, чора топиш керак!” деган шиор бугун барчани огоҳликка, изланишга даъват этаётгандек, назаримда.\nШуҳрат Турсунов берилган топшириқни жиддий назорат қилишга одатланган. Бугун сафдошларимиз томонидан вилоят аҳолиси ўртасида кенг кўламдаги тушунтириш – тарғибот ва ташкилий-партиявий ишлар олиб борилмоқда. Натижада партия сафлари жонкуяр ва ташаббускор ёшлар ҳисобига тўлдирилиб, сиёсий кучга бўлган ишонч янада мустаҳкамланаётир. Яхшиси, қуйидаги рақамларга эътибор берайлик. Бундан роса бир ой муқаддам вилоятда 1 030 та бошланғич партия ташкилоти фаолият олиб бораётгани қайд этилганди. Май ойида уларнинг ҳисобот давридаги фаолияти танқидий-таҳлилий кўриб чиқилди. Пахта етиштириш кластер тизимига ўтилаётгани, фермер хўжаликларининг оптималлаштирилиши, айрим фермер хўжаликлари ва корхона, ташкилотларнинг тугатилаётгани боис 90 та қуйи бўғин ўз фаолиятини тўхтатган эди. Шуҳрат Турсуновнинг ташаббуси билан қоғозда фаолият олиб бораётган айрим БПТлар ўрнига бошқа фермер хўжаликлари, тадбиркорлик субъектлари, маҳалла ва корхоналарда бошланғич партия ташкилотлари очилди.\n“Қарши ғишт саноати” масъулияти чекланган жамияти, “Зармас шифо” хусусий клиникаси, “Тоҳир транс” хусусий корхонаси, Қарши халқаро аэропорти, вилоят кардиология маркази, бандлик ва иқтисодиёт бошқармаларида ташкил этилган БПТлар шулар жумласидандир. Тарғибот ва ташвиқот ишлари натижасида партия сафлари\n1 722 нафарга кўпайиб, айни пайтда аъзолар сони 61 минг 707 нафарга етди. Қуйи бўғин фаолиятини бугунги кун талаблари даражасида ташкил этиш учун кўргазмали воситалардан унумли фойдаланиш керак. БПТ бурчаги кўпайиб, кўргазмалар билан бойитилмоқда. Бир ойда 200 та шундай стенд яратилди. Йил охирига қадар барча БПТлар ана шундай тарғибот воситалари билан таъминланади.\nИлғор БПТлар тажрибасини оммалаштириш яхши самара бермоқда. Амалий ишлари билан барчага ўрнак бўлиб келаётган бундай қуйи бўғинлар етакчилари билан амалий мулоқотлар ташкил этила бошланди. Вилоятнинг турли бурчакларидан келган етакчилар иштирокидаги учрашувлар фаолиятни жонлантиришда муҳим аҳамият касб этаётир. “Муборакнефтгаз” МЧЖ, Деҳқонобод калийли ўғитлар заводи, Муборак ГҚИЗ, “Шўртангазкимё” мажмуаси, “Шўртаннефтгаз” МЧЖ, Яккабоғ геология физика экспедицияси, Қарши ёғ-экстракция заводи қошидаги бошланғич ташкилотларда бўлиб ўтган тадбирлар шулар жумласидандир.\n– Вилоят ҳокими билан вилоятимизнинг чекка ҳудудларида истиқомат қилаётган аҳоли хонадонларида бўлиб, “Ҳар бир оила – тадбиркор” Давлат дастури доирасида амалга оширилаётган ишлар билан яқиндан танишиб боряпмиз, – дейди Шуҳрат Турсунов. – Зафар Рўзиев бир ой давомида юзлаб хонадонларда бўлиб, одамлар билан дилдан суҳбатлашди, ёшларга китоб ва нетбуклар совға қилди. Боқувчисини йўқотган, кам таъминланган оилаларнинг ҳолидан хабар олиб, оилавий тадбиркорликка йўналтириш мақсадида парранда, чорва моли, уруғлик ва молиявий кўмак беряпмиз. Китоб туманидаги Деновбола, Ботмон, Жовуз, Миришкор туманидаги Чандир, Помуқ, Яккабоғ туманидаги Ажрим, Чуброн қишлоқларида бўлиб, аҳолининг турмуш шароитлари, бандлигини ўргандик. Ўттиздан ортиқ оилага молиявий ёрдам берилди. Ўндан ортиқ ногиронларга аравача ва бошқа тиббий ускуналар олишларида кўмаклашдик. Қишлоқ одамлари юртбошимиз ташаббуси билан амалга оширилаётган ислоҳотлардан мамнун. Уларга озгина эътибор қаратилса, молиявий ёрдам ажратилса, ҳаёти фаровонлашиб кетиши аниқ. Ана шундай муҳим вазифаларни бажаришда партиямиз фаоллари, депутатларимиз ташаббус кўрсатишлари керак. Мана бир ярим ойдирки, ўнга яқин тадбир ташкил этдик. Аммо мен билган ва яхши таниган депутатларни ўша анжуманларда кўрмадим. Демакки, бу йилги сайловларда уларнинг ўрнига сиёсий фаол, мамлакатдаги ислоҳотларда ўзини масъул деб биладиган, эл дарди билан яшайдиган жонкуяр инсонларни номзодликка кўрсатишимиз керак экан.\nБугун вилоятда “Обод қишлоқ” ва “Обод маҳалла” давлат дастурлари доирасида олиб борилаётган қурилиш-таъмирлаш ва ободонлаштириш ишлари вилоят Кенгаши, депутатлар назоратида турибди. Улар деярли ҳар кун олиб борилаётган ишлар билан танишиб, юзага келаётган муаммоларни бартараф этишга кўмаклашмоқдалар. Нишон туманидаги Талимаржон шаҳарчасидаги Обод, Дўстлик, Тинчлик ва Оби ҳаёт маҳаллаларида 2 204 хонадонда 9 минг 506 нафар аҳоли истиқомат қилади. Бундан ўттиз йил муқаддам қурилган кўп қаватли уйларда аҳолининг яшаши учун шароит йўқ. Канализация тизими деярли ишдан чиққан, автомобиль тураргоҳи ва болалар ўйингоҳлари бунёд этилмаган. 1 минг 759 нафар ўқувчи таҳсил оладиган, деярли харобага айланиб улгурган 4-мактабнинг аҳволига қараб бўлмайди. Уни капитал таъмирлаш ва қўшимча 216 ўринли янги бино қуриш режалаштирилди. 2 та мактабгача таълим муассасалари ҳам қайта таъмирланиши керак.\n– Бугун чегара ҳудудида жойлашган, эътибордан четда қолган бу шаҳарча замонавий қиёфа касб этиши учун кенг кўламда қурилиш-таъмирлаш ишлари олиб борилмоқда, –дейди Шуҳрат Турсунов. – Ободонлаштириш ишлари ҳақида депутатларимиз ҳар куни кенгашга маълумот бериб туришибди. Шаҳарча аҳолиси билан мулоқотлар ташкил этилиб, мавжуд муаммоларни ўрганиб, халқ депутатлари туман ва вилоят кенгашлари сессияларига масала киритиш юзасидан ишлар бошланган. Мутасаддиларга юборилган ўндан ортиқ депутатлик сўровлари шаҳарча аҳолиси турмуш фаровонлиги ва бандлигини оширишга яқиндан ёрдам беришига ишонаман.\nБугун вилоятда ташаббускор партия фаоллари сони кун сайин ортмоқда. Уларнинг ибратли ишлари партия электорати ва аҳоли ўртасида оммалаштирилмоқда. Қарши туманидаги “Бахт” фермер хўжалиги раиси Иброҳим Холиёров аҳоли бандлиги ва фаровонлигига муносиб ҳисса қўшиб келаётган фаоллардан. У вилоятда илк бор туяқуш боқишни йўлга қўйди. Эндиликда унинг ташаббусини бутун вилоятга ёйиш, туяқушларни кўпайтириб, бутун вилоятдаги фермер хўжаликларига тарқатиш борасида амалий ишлар бошланди. Партиянинг Китоб туман Кенгаши депутатлик гуруҳи раҳбари Ғулом Узоқов аҳоли ўртасида томорқа хўжалигини ривожлантириш борасидаги тарғибот ишларида фаол қатнашиб келяпти. Ўзининг икки сотихли иссиқхонасида БПТ етакчилари ва ёшлар ўртасида амалий мулоқотлар ўтказиб, тўпланганларга илғор тажрибаси ҳақида сўзлаб беради.\nКосон туман Кенгаши аппарат раҳбари ўз ҳисобидан мактаб кутубхонасига 500 минг сўмлик китоб совға қилди.\nБугун чинакамига изланиб, янгиликларни фаолиятига жорий этиб борган сиёсий кучгина эл назаридан қолмайди, дастурий мақсадларини қўллаб-қувватловчилар сони кун сайин ортиб бораверади.\nЭронлик инвестор O'zLiDeP депутатларига таклиф билан чиқди\nO‘zLiDeP ишчи гуруҳи яккабоғлик сайловчилар билан ҳам мулоқот қилиб, муаммоларини ўрганди\nКасалликни эрта аниқлаш даволаш харажатларини камайтиради\nСпикер ўринбосари Актам Хаитов Қарши шаҳрида талабалар билан учрашди\nO‘zLiDeP депутатлари ва фаоллари қашқадарёлик сайловчилар ҳузурида бўлишди\nТошкентда «Бешлар иттифоқи» халқаро ёшлар анжумани ўз ишини бошлади (ВИДЕО)\nБугун пойтахтимизда O‘zLiDeP бош ҳамкорлигида «Бешлар иттифоқи» (Union V) Халқаро ...\nХотин-қизларимиз тазйиқ ва зўравонликдан қонун билан ҳимоя қилинади (ВИДЕО)\nЎзбекистон Либерал-демократик партияси ва унинг парламентдаги фракцияси аъзолари иштирокида ...\nСирдарёлик тадбиркор ўз томорқасидан йилига 150 миллион сўм даромад оляпти\nСирдарё туманида томорқадан унумли фойдаланиб, оиласи фаровонлиги, бозорларимиз тўкинлигига муносиб ...


Гризманн ва Де Йонгнинг дебют ўйинида "Барселона" "Челси"га мағлуб бўлди / CHAMPIONAT.asia\n15:06Coca Cola Суперлига. "Пахтакор" - "Сўғдиёна". Асосий таркиблар маълум 0 15:01Olamsport: Хабиб ўзбекистонлик спортчига омад тилади, Нурмагомедов Конорга реванш бермоқчи ва бошқа хабарлар 0 15:00Про лига. "Истиқлол" - "Динамо" 0:0 3 14:56ЕЧЛ. Бугун ушбу ўйинчилар майдонга тушишмайди 1 14:48Бугун футбол. "Пахтакор" - "Сўғдиёна" 2 14:41Хитой Суперлигаси. Аҳмедов жамоаси "Шэньчжэнь Раби"га қарши иккинчи ўйинда ютқазмади ва 9-12 ўринлар учун курашадиган бўлди, Аҳмедовда ассист 1 14:23Эртага Сурия чемпионати старт олади 0 14:11Омар Момани ПСЖ - "Манчестер Юнайтед" ўйинига атаб карикатура чизди 3 14:08Меҳди Тареми: "Ҳозирги мураббий билан жаҳон чемпионатига чиқа оламиз" 3 13:50Арсен Венгер нега "Манчестер Юнайтед"ни бошқаришни рад этганини тушунтирди 2 13:28Сульшер: "Мактоминей бутун тайм давомида битта кўз билан ўйнади" 3 13:21Карикатура: "Манчестер Юнайтед" яна бир бор Парижни забт этди 5 13:00Coca Cola Суперлига. 22-тур бошланиш вақтлари 5 12:54Фати: "Месси ҳар қандай вазиятга гол уриши мумкин. Мен ундан ўрганишда давом этяпман" 4 12:13ЕЧЛ. "Бавария" - "Атлетико" ва бошқа ўйинлар учун тахминий таркиблар билан танишинг 6\n23 июл 2019 17:25\nТеглар : Челси БарселонаRakuten\n"Барселона" ҳамда "Челси" ўртасидаги Rakuten Cup ўртоқлик турнири учрашуви якунига етди.\nГол: Иван Ракитич 90+1 - Темми Абрахам 34, Росс Баркли 81.\n"Барселона": Тер Штеген, Пике, Бускетс, Рике Пиг, Дембеле, О.Бускетс, Гризманн, Альба, Серхи Роберто, Юмтити, Кольядо.\n"Челси": Аррисабалага, Аспиликуэта, Кристенсен, Давид Луис, Эмерсон, Жоржиньо, Ковачич, Педро, Маунт, Пулишич, Абрахам.\n90+1. Учрашув асосий вақтига 3 дақиқа қўшиб берилга вақтда Иван Ракитич ҳисобни қисқартирди. Иван олдинроқ жарима зарбаси тепган жойдан тўпни қабул қилиб олди ва Аррисабалага дарвозасини чиройли тарзда ишғол қилди. 1:2\n90. "Челси" жарима майдончаси чизиғи ёнгинасида Малкомга қўполлик ишлатилди. Ракитич ижро этган жарима зарбаси муваффақиятсиз якунланди.\n88. "Челси" футболчисига тиббий ёрдам кўрсатилмоқда. Бир неча дақиқа олдин унга қарши қўпол ўйин кўрсатишган эди.\n85. Каталония клубининг ёшлари ҳужумда кўплаб хатоларга йўл қўйишмоқда, шу сабабли уларнинг ҳужумлари узилиб қоляпти.\n81. ГОООЛ! Росс Баркли жарима майдончаси ташқарисидан чап оёқда зарба берди, бу сафар Нету тўпни қайтара олмади.\n77. "Челси" ҳужумчиси яқин масофадан "Барселона" дарвозасига зарба берди, Нету ишончли ҳаракат қилиб, жамоани муқаррар голдан қутқариб қолди.\n72. "Челси" ҳужумчиси Кенеди бош билан зарба бериш учун қулай вазиятга чиқди, аммо зарба йўналиши жуда ноаниқ бўлди.\n70. "Челси"дан навбатдаги ўзгаришлар. Батшуайи, Дринкуотер майдонга тушишди.\n54. Нету рақиб жамоа футболчиси берган зарбаси рикошет бўлишига қарамай тўпни қайтаришга муваффақ бўлди.\nГол муаллифи - Темми Абрахам\n61. Яна бир зарба. Каталония клуби футболчилари "Челси" дарвозасини тинимсиз ўққа тутишмоқда, аммо ҳозирча тўп дарвоза тўрига кирмаяпти.\n60. "Челси" сафида ўзгариш: Пулишич - Жиру, Абрахам - Кенеди, Маунт - Баркли.\n59. "Барселона"дан навбатдаги зарба. Бу сафар Карлес Аленья ўз омадини синаб кўрди, Аррисабалага бугун гол ўтказмайдиган кўринади.\n57. Педро 30 метрлардан Нету дарвозасини ишғол қилишга уриниб кўрди, "Барселона"нинг янги посбони хатосиз ҳаракат қилиб, тўпни ушлаб олди.\n56. Каталония клубининг ҳужумлари ранг-баранглашиб боряпти. Ўнг қанотдан бошланган ҳужум чап қанотда тўп тепаётган Карлес Переснинг зарбаси билан якунланди. Яна Аррисабалага ишончли ўйин кўрсатди.\n55. Карлес Перес "Челси" жарима майдончасига ёриб кириб, дарвозага зарба берди, бироқ зарба кучсизлиги туфайли Кепа тўпни ушлаб олишга қийналмади.\n53. Рафинья жарима майдончаси чизиғи устидан дарвоза томон зарба берди. Кепа яхши ўйин кўрсатиб, тўпни ушлаб олди.\n52. Френки де йонг майдон марказида етакчи бўлишга уринмоқда. Ҳозирча хатолар деярли йўқ.\n"Барселона" таркиби: Нету, Семеду, Тодибо, Лангле, Гильем Жайме, Ракитич, Рафинья, Карлес Аленья, де Йонг, Карлес Перес, Малком.\nКаталония клуби таркибида ҳам ўзгаришлар амалга оширилди.\nЎзгаришлар рўй берди. Давид Луис ўрнига Курт Зума, Эмерсон ўрнига Маркос Алонсо, Андреас ўрнига Кристенсен Фикэйо Томори майдонга тушди.\nБиринчи бўлим якунланди. Биздан узоқлашманг, учрашувдан олинган энг сара суратларни эътиборингизга ҳавола қиламиз.\n45+1. Гризманн жарима майдончасининг чап қанотидан зарба берди, ноаниқ.\n42. Гризманн ва Дембеле тандемидан ажойиб ҳужум! Антуан бир ҳаракат билан тўпни ўз қанотида очиқ қолган Усмонга узатди. Дембеле тўпни қайтариш ўрнига марказроққа ўтди ва зарба берди. Аррисабалага тўпни ушлаб олди.\nГолни Телеграм каналимиз орқали томоша қилишингиз мумкин.\n34. ГОООЛ! Серхио Бускетс пас беришда хатога йўл қўйди ва "Челси" ҳужумчиси Темми Абрахам тер Штеген билан бирга-бир чиқиб, уни алдаб ўтди ва ҳисобни очди. 0:1\n31. Усмон Дембеле Аррисабалага дарвозасига зарба бериш учун қулай имкониятга эга бўлганди, аммо у зарба бергунича ҳимоячилар тўп йўлига ғов бўлишди.\nСуратда Эмерсон ва Ориол Бускетс\n24. "Аристократлар" ижросида яна бир хавфли ҳужум. Мейсон Маунт ҳаводаги курашда Пикени таслим этди ва узоқдан зарба берди, бироқ зарба кутилганидек аниқ чиқмади.\n23. Хавфли вазият! Пулишич Эден Азар услубида жарима майдончасига кириб келди ва узоқ бурчакка зарба берди, тер Штеген тўпни қайтарганидан сўнг "Челси"нинг бошқа футболчиси яқин масофадан тўпни дарвозага жойлай олмади.\n20. Каталония клубининг ёшлари баъзи хатолар билан асосий таркиб футболчиларини қийнаб қўйишмоқда, аммо тажрибали ўйинчилар вазиятлардан чиройли чиқиб кетишмоқда. Мухлислар эса бундай ҳаракатларни олқишлар билан қарши олишмоқда.\n19. Гризманнга нисбатан қўполлик ишлатилди. Футболчига тиббий ёрдам кўрсатилди. Ҳаммаси жойида у яна майдонга қайтди.\n13. Серхи Робертонинг ажойиб пасидан сўнг Гризманн чап қанотдан ҳужумга қочиб кетишга уринди, аммо "Челси" ҳимоячиси тўпни майдондан чиқариб юборишга муваффақ бўлди.\n9. Ўйин темпи бироз тушди. Иккала жамоа ҳам кўпроқ аниқ пасларга эътибор қаратишмоқда.\n7. Хавфли вазият! "Челси" футболчиси қанотдан ерлатиб узатган тўпни Каталония клуби вакиллари бир амаллаб майдондан чиқариб юборишди. Бурчак зарбаси ҳам муваффақиятсиз якунланди.\n4. Ҳужум қилиш навбати "Челси"га ўтди. Ковачич чап қанотдан тўпни ҳаволатиб жарима майдончаси ичига ташлади, Аспиликуэта бош билан берган зарба дарвоза томон бормади.\n3. Каталония клуби учрашув бошидан катта куч билан ҳужумга зўр бермоқда.\n2. Илк сониялардан "Барселона" ҳужумга ўтди ва бурчак зарбаси ишлаб олди. Бурчак тўпи ёш Бускетснинг ноаниқ зарбаси билан якунланди.\n1. Бош ҳакам хуштаги билан баҳс бошланди. Таркиблар пастроқда танишиб олишингиз мумкин.\n- Машғулот якунланган. Rakuten компанияси раҳбари майдонга тушиб, иккала жамоа футболчилари билан суратга тушди.\n- Ассалому алайкум қадрли футбол мухлислари. "Барселона" - "Челси" учрашуви телеканалларимиз орқали эфирга узатилмагани боис ушбу баҳсни матнли трансляция тарзида ёритиб боришга қарор қилдик.\nФати: "Месси ҳар қандай вазиятга гол уриши мумкин. Мен ундан ўрганишда давом этяпман" 4\nЛэмпард: “Менди — бизнинг биринчи рақамли посбонимиз” 7\nМесси — ЕЧЛда кетма-кет 16 мавсумда гол урган илк футболчи 26\nАнсу Фати ЕЧЛ тарихига кирди 10


Спорт 13:31 / 17.11.2020 3334\nКлопп ФИФА кунларида ўтказилаётган миллий жамоалар иштирокидаги ҳар ўйиндан кейин қайсидир шогирдининг сафдан чиққани ҳақидаги нохуш хабарни олмоқда. Айниқса, ҳимоячилар борасидаги кадрлар муаммоси анча жиддий кўриниш олди.\n«Ливерпул»даги муаммолар жамоанинг ҳимоя қўрғонидаги етакчиси Виржил ван Дейкнинг «Эвертон»га қарши баҳсда Пикфорд билан юз берган вазиятда жароҳат олгани билан бошланди. Тиббий кўрикдан кейин нидерландиялик ҳимоячи жарроҳлик столига ётишга мажбур бўлди. 30 октябр куни тиззасидан жарроҳлик амалиёти ўтказган 29 ёшли футболчининг тикланиши учун энг камида 4 ой вақт талаб этилиши маълум қилинди. Натижада «Ливерпул» ван Дейкни Премьер-лига қайдномасидан ўчирди. Бу эса Виржилнинг қишки «заявка» муддати – қарийб март ойигача АПЛ баҳсларида майдонга туша олмаслигини билдирарди.\nҚачон сафга қайтади?\nКлуб шифокорлари ван Дейкнинг январ ойида якка тартибда жисмоний машғулотларни бошлаши, феврал ойидан бошлаб эса жисмоний юкламалар бериб, жамоавий машғулотларга қайтишини кутишмоқда.\nИспаниялик яримҳимоячи Германиядан Англияга кўчиб ўтганидан буён боши ташвишдан чиқмаяпти. Алькантара клуб сафидан коронавирус юқтириб олган дастлабки футболчилардан бири бўлиб, қарийб 15 кунга сафдан чиққанди. Тузалиб майдонга қайтгач, «Эвертон»га қарши баҳсда ван Дейкдан кейин майдонни тарк этишга мажбур бўлди. Унга нисбатан қўпол ҳаракат қилган Ришарлисон қизил карточка олиб майдондан четлатилди. Алькантаранинг эса жароҳати жиддий бўлиб чиқди.\nТиззасидаги оғриқ сабабли бир ойдан буён жамоасига ёрдам бера олмаётган испаниялик яримҳимоячи ноябр ойи якунида сафга қайтиши кутилмоқда.\nАнглиялик 27 ёшли яримҳимоячи мавсум олдидан – 21 август куни жароҳат олиб сафдан чиққан эди. Машғулотлар пайтида тиззасидаги жароҳатини янгилаб олган ўйинчи қарийб уч ойдирки клубига ёрдам бера олмаяпти.\nБу саволга клуб шифокорлари ҳам аниқ жавоб бера олганича йўқ. Жароҳатларга мойил футболчи йил якунига қадар сафга қайтиши тахмин қилинмоқда.\nАнглиялик ўнг қанот ҳимоячиси 8 ноябр куни «Манчестер Сити»га қарши баҳсда жароҳат олди. «Ливерпул» ҳимоячиси 63-дақиқада олган жароҳатидан кейин ўйинни давом эттира олмади. Тиббий текширувлардан кейин Трентнинг оёқ мушакларига шикаст етгани маълум бўлди.\nЖароҳати сабабли Англия миллий жамоасининг ўйинларини ўтказиб юборган Александр-Арнолд декабр ойи бошида сафга қайтиши кутилмоқда.\n27 октябр куни «Ливерпул» Чемпионлар лигаси доирасидаги «Мидтюлланд»га (2:0) қарши учрашувда ҳимоя марказида ван Дейкни ўрнини эгаллаган Фабиньони ҳам узоқ муддатга йўқотди. Бразилиялик футболчи 27-дақиқада чимга ўтириб олиб, ўзини захирага олишни сўради. Тиббий текширувлар сонининг орқа қисмидан жароҳат борлигини кўрсатди.\nФабиньо уч ҳафтада сафга қайтиши тахмин қилинган эди. У «Манчестер Сити» билан ўйин ва ФИФА кунларидаги баҳсларни ўтказиб юборди. Бразилиялик ҳимоячи яқин кунларда жамоа сафига қайтиши кутилмоқда.\nЎтган ҳафтада «Ливерпул»дан Миср миллий жамоаси ихтиёрига етиб борган Муҳаммад Салоҳнинг жума куни коронавирусга топширган тест натижалари мусбат натижа берди. Бу эса «Ливерпул» форвардининг миллий жамоа сафидаги икки учрашувни ўтказиб юбориши ва клуби сафига кечроқ етиб боришини англатарди.\nМисрда ўзини яккалаш тартибига ўтказилган ҳужумчи ноябр ойи охирига Англияга қайтиши ва такрорий тестдан кейин клуби сафига қайтиши кутилмоқда.\n«Ливерпул»нинг ҳимоя қўрғонидаги асосий ҳимоячиси бўлиб қолган Жо Гомес Англия миллий жамоаси сафига бориб, жароҳатга йўлиқди. Машғулотларда тиззасидан жароҳат олган ҳимоячи операция столига ётишга мажбур бўлди. Ўтган ҳафтада Лондонда ўтказилган жарроҳлик амалиётидан кейин Гомес ҳам мавсумнинг асосий қисмини ўтказиб юбориши ойдинлашди.\nФИФА Англия миллий жамоаси ҳимоячиси Жо Гомес жароҳат олгани туфайли «Ливерпул» клубига товон пули тўлаб беради. Англия миллий жамоаси ихтиёрида жароҳат олган Гомес учун халқаро футбол ташкилоти 2 миллион фунт тўлаб беришга рози бўлган.\nКлуб футболчининг қачон сафга қайтишини маълум қилмаган бўлса-да, тахминларга кўра Гомес феврал ойида сафга қайтади.\n«Ливерпул» клуби шанба куни Шотландия миллий жамоаси қароргоҳидан ҳам нохуш хабар олди. Эндрю Робертсон УЕФА Миллатлар лигаси 5-тури доирасида Шотландия миллий жамоаси сафида майдонга тушмади.\nЎйиндан олдин Робертсоннинг оёқ пайларининг шикастланиши аниқланган. Шу боис у Словакияга қарши ўйинда шотландларга ёрдам бера олмади.\nРобертсон чоршанба куни Англияга қайтиб, клуб шифокорлари томонидан тиббий текширувдан ўтказилади. Шундан кейин унинг жисмоний ҳолати маълум бўлади. Тахминларга кўра, футболчининг жароҳати жиддий эмас.\nФИФА кунларида «Ливерпул»нинг учинчи футболчиси миллий жамоа сафида жароҳат олди. Якшанба куни Миллатлар Лигасида Англия миллий жамоаси таркибида Белгияга (0:2) қарши баҳсда Жордан Ҳендерсон жароҳат олди ва биринчи бўлимдан сўнг алмаштирилди. Буни инглизлар бош мураббийи Гарет Саутгейт тасдиқлади.\n«Ҳендерсон ўзини ноқулай ҳис қилди ва ўйнай олмаслигини тушунди», – деган Саутгейт.\n«Ливерпул» яримҳимоячиси тез орада клубига қайтади ва шифокорлар томонидан чуқур тиббий кўрикдан ўтказилади. Шунга қарамай, бош мураббий Юрген Клопп жамоа сардори Ҳендерсоннинг жароҳати жиддий эмаслигига умид қилмоқда.\n«Ливерпул» собиқ сардори Жимми Каррагернинг фикрича, немис мутахассиси «Ливерпул» ҳимоясидаги жиддий муаммолар сабабли Жорданни ҳимоя чизиғида синаб кўриши мумкин. Чунки, Клопп қўл остида фақат бир нафар марказий ҳимоячи қолган – Жоэл Матип. У ҳам жароҳатга мойил экани Клоппни жиддий ташвишлантираётгани аниқ. Ноябр ойининг учинчи ўнлиги ва декабр ойида Премьер-лига ва Чемпионлар лигаси тақвими анча зич кўриниш олганини инобатга олсак, Клопп ва «Ливерпул» қишки трансфер ойнасигача қандай ҳолатга етиб келишини тасаввур қилиш қийин.


САЙЛОВ ҲУҚУҚИ БЕВОСИТА АМАЛГА ОШИРИЛАДИ - Ўзбекистон овози газетаси\n4 декабрь куни мамлакатимизда муҳим сиёсий воқеа — Ўзбекистон Республикаси Президенти сайлови бўлиб ўтади. Айни кунларда барча ҳудудларда сайловга тайёргарлик жараёнлари ҳал қилувчи паллага кириб бормоқда. Айниқса, сайловчиларнинг сиёсий-ҳуқуқий билимини ошириш, сайлов ҳақида, унинг аҳамияти ва қонуний асослари тўғрисидаги тушунчаларини янада кенгайтириш масаласига алоҳида эътибор қаратиляпти.\nШу мақсадда газетамизда «Президент сайлови: савол ва жавоб» рукни ташкил этилган. Таҳририятимизга сайловчилардан саволлар келиши давом этмоқда.\nЖойларда Ўзбекистон Республикаси Президенти сайловини ўтказиш бўйича ишлар жадал олиб бориляпти. Қонунчилигимизда Президент сайловини ўтказиш принциплари қандай белгиланган?\nМоҳинисо Фармонова, шифокор (Тошкент шаҳри)\n— Демократик тамойиллар, мустаҳкам ташкилий-ҳуқуқий шароитда ўтказилаётган мазкур сайловда барча сиёсий партиялар қатнашиш истагини билдирди.\nҚонунчилигимизда Президент сайловини ўтказиш принциплари алоҳида белгиланган. Унга кўра, Ўзбекистон Республикасининг фуқаролари Ўзбекистон Республикаси Президентини сайлаш бўйича сайловолди кампаниясида ва овоз беришда ихтиёрий равишда қатнашадилар.\nЎзбекистон Республикасининг ҳар бир фуқароси битта овозга эга. Яъни, ҳар бир сайловчи фақат ўзи учун овоз беради.\n— Мен бу йил Президент сайловида илк бор иштирок этаман. Сайловга тайёргарлик жараёнларини мунтазам кузатиб боряпман. Мени бир савол қизиқтиряпти. Фуқароларнинг сайлов ҳуқуқи тўғрисида тушунча берсангиз.\nМаҳбуба Шодмонова, коллеж ўқувчиси (Самарқанд вилояти)\n— Мамлакатимизда фуқароларнинг давлат бошқарувини ташкил қилишда иштирок этиш ҳуқуқини кафолатловчи сайлов тизими янада такомиллаштирилди, қонунчилик асослари мустаҳкамланди. Фуқароларга сайловда ўз хоҳиш-иродасини эркин билдириш, мамлакатнинг олий органларига вакилларини сайлаш, номзодларга овоз беришда қулай имконият яратилди.\nҚонунчиликка кўра, Ўзбекистон Республикасининг 18 ёшга тўлган фуқаролари Ўзбекистон Республикаси Президенти сайловида қатнашиш ҳуқуқига эга.\nИжтимоий келиб чиқиши, ижтимоий ва мулкий аҳволига, ирқий ёки миллий мансублигига, жинси, маълумоти, тили, динга муносабатига, машғулот тури ва хусусиятига қараб Ўзбекистон Республикаси фуқароларининг сайлов ҳуқуқини бирон-бир тарзда бевосита ёки билвосита чеклаш тақиқланади.\nСуд томонидан муомалага лаёқатсиз деб топилган фуқаролар, шунингдек, суднинг ҳукмига мувофиқ озодликдан маҳрум этиш жойларида сақланаётган шахслар Ўзбекистон Республикаси Президенти сайловида қатнашмайди.\nСайловга камида қирқ кун қолганида участка сайлов комиссиялари тузилар экан. Уларнинг вазифаси нималардан иборат?\nНаргиза Мадраҳимова, ўқитувчи (Наманган вилояти)\n— Участка сайлов комиссияси округ сайлов комиссияси томонидан сайловга камида қирқ кун қолганида тузилади. Унинг таркиби 5-19 нафар аъзодан, шу жумладан раис, раис ўринбосари ва котибдан иборат бўлади. Агар комиссия 7 нафаргача аъзодан иборат таркибда тузилса, раис ва котиб сайланади. Участка сайлов комиссиясининг шахсий таркиби округ сайлов комиссиясининг қарори билан тасдиқланади.\nУчастка сайлов комиссияси аъзоларининг сони зарур ҳолларда кўпайтирилиши ёки камайтирилиши мумкин. Ўзбекистон Республикасининг хорижий давлатлардаги ваколатхоналари ҳузуридаги участка сайлов комиссияси раиси вазифасини ваколатхоналарнинг раҳбарлари амалга оширади.\nШу ўринда кўпчиликни участка сайлов комиссияларининг ваколатлари қизиқтиради. Қонунчиликка кўра, улар участка бўйича сайловчиларнинг рўйхатини тузади. Сайловчиларни сайловчилар рўйхати билан таништириш, рўйхатдаги ноаниқликлар ҳақидаги аризаларни қабул қилиш ва кўриб чиқиш, тегишли ўзгартишлар киритиш масаласини ҳал қилиш ҳам унинг ваколатига киради.\nШунингдек, участка сайлов комиссияси сайлов куни ўз яшаш жойида бўлиш ва овоз беришда қатнашиш имконияти бўлмаган сайловчилардан сайлов конвертларини қабул қилади. Сайлов ўтказиладиган кун ва овоз бериладиган жой ҳақида аҳолини хабардор қилади. Овоз бериладиган бинолар ва сайлов қутилари тайёрлаб қўйилишини таъминлайди.\nБундан ташқари, сайлов куни сайлов участкасида овоз берилишини ташкил этиш, сайлов участкасида берилган овозларни ҳисоблаб чиқиш ҳам уларнинг фаолиятига киради. Агарда сайловга тайёргарлик кўриш ва овоз беришни уюштириш масалаларига доир ариза ва шикоятлар тушса, уларни кўриб чиқиб, тегишли қарорлар қабул қилади.


Ўзбекистон йўллари қанчалик сифатли? | Бош саҳифа\nЎзбекистон йўллари қанчалик сифатли? Қўйилган вақти 27.10.2016 | Муаллиф: faqat.uz Янги сотиб олинадиган ускуналар, бир томондан қурилаётган йўлар сифатини яхшилашга қаратилган бўлса, иккинчи томондан – йўллардан фойдаланиш ва йўлларнинг ҳолати ҳақида кўпроқ маълумот тўплашга ёрдам беради.\nЎзбекистон автойўлчилари йўллар сифатини яхшилайдиган махсус тадқиқот лойиҳасини ишга туширмоқда. Лойиҳа ўз ичига замонавий тадқиқот техникаси сотиб олиш, лабаратория текширувлари ва йўллар кадастрини ўз ичига олган, деди “Ўзавтойўл” Sputnik мухбирига. Асбоб-ускуналар сотиб олиш билан “Ўзавтойўл” АЖга қарашли бўлган Илмий-текшириш институти шуғулланмоқда. Ушбу лойиҳа Тошкент, Фарғона, Андижон ва Наманган вилоятларидаги 376 км маҳаллий йўлларни яхшилашга қаратилган. “Ушбу лойиҳа йўлларни техник жиҳатдан бошқариш ва уларни таъминлаш сифатини яхшилашга қаратилган. Энг янги ускуналар мутахассисларимизга йўлларнинг ҳолати ҳақидаги маълумотларни аниқлаш ва йўллар тармоғини кенгайтиришга ёрдам беради”, — деди соҳа вакили. Илимий-текшириш институти айтишига кўра, янги сотиб олинадиган ускуналар, бир томондан қурилаётган йўлар сифатини яхшилашга қаратилган бўлса, иккинчи томондан – йўллардан фойдаланиш ва йўлларнинг ҳолати ҳақида кўпроқ маълумот тўплашга ёрдам беради. Шунингдек, олинган маълумотлардан йўл қурилишини режалаштиришнинг замонавий услубларида ва дастурлаш методларида фойдаланиш мумкин.\nИқтисодиёт вазирлиги маълумотига кўра, Ўзбекистонда йил охирига қадар 512 км йўлни таъмирдан чиқариш режалаштирилган. А380 йўлининг «Бухоро – Нукус – Бейнау» йўлналишидаги 125 км. ли Бухоро – Тўрткўл бўлаги цемент-бетон билан қопланади. М39 йўлининг «Тошкент – Термез» йўналишидаги узунлиги 50 км бўлган Ғузор – Термиз бўлаги – асфальтбетон билан қопланади. М37 йўлининг «Самарқанд – Бухоро – Туркманбоши» йўналишидаги узунлиги 16,7 км. бўлган Самарқанд — Навои бўлаги ҳам асфальтбетон билан қопланади. 2016 йилнинг 9 ойи давомида Ўзбекистон автомобил йўлларини таъмирлашга 1 триллиондан сўмдар ортиқ маблағ сарфланди.


Порошенко Саакашвили Украина учун ҳеч қандай муҳим иш қилмаганини айтди\n21:21 / 22.06.2017\nФото: Украина президентининг расмий сайти.\nУкраина президенти Пётр Порошенко Одесса вилоятининг собиқ губернатори Михаил Саакашвили Украина учун ҳеч қандай муҳим иш қилмаганини айтди. У бу ҳақда Брюсселдаги брифингда айтиб ўтди.\n"Мен жаноб Саакашвили Украинада нима қилаётганидан мутлақ бехабарман, чунки у менга ёрдамлашиш учун таклиф қилинганди, бироқ, афсуски, натижаларни кўриб турибсиз: у ҳеч қандай муҳим иш қилмади", деб айтди Порошенко.\nБундан аввалроқ Саакашвили у сафарда бўлганда Порошенко уни суд тартибида фуқароликдан маҳрум қилмоқчи эканлигини айтган.\nСаакашвили Одесса вилоятига 2015 йил губернатор бўлган. Унинг бу лавозимга тайинланиши ташаббусчиси айнан Порошенко бўлган. Порошенко Грузиянинг собиқ президентига катта умидлар боғлашини айтганди. 2016 йил ноябрда Саакашвили Украина ҳукуматини коррупцияга қарши курашишни истамасликда айблаб, истеъфога кетганди. Унинг айтишича, Порошенко вилоятдаги жиноий "клан"ларга соявонлик қилади.\nУкраина Пётр Порошенко Михаил Саакашвили\n«Кўзлари қўрқувга тўла эди». Савченко Порошенко ҳақида гапирди


Илм ал-Калом - Баҳоуддин Нақшбанд ёдгорлик мажмуаси маркази\n1032 марта ўқилди.\nАллоҳ таоло ер юзини Ислом нури билан мунаввар қилишидан олдин одамлар турли туман ақидаларда эдилар. Ҳар ким ақидасини ўзича баён қилар эди. Ислом келиб эса мазкур ақидаларнинг барчасини ислоҳ эта бошлади. Мусулмонлар ўз ақидаларини Пайғамбар саллоллоҳу алайҳи васалламдан ворид бўлаётган оят ва ҳадислардан ола бошладилар.\nЗамонлар ўтиши билан одамлар ислом ақидасида адашиб, турфа хил ихтилофлар пайдо бўлди. Айнан мана шундай даврда тортишувлар “Калом илми” яъни Ақида илми пайдо бўлишига замин бўлди.\nАҳли сунна вал жамоа ақидаси уламолари Ашъарийя мактабининг асосчиси Бағдодлик олим Абул Ҳасан ал-Ашъарий (873-935), Мотуридийя мактабининг асосчиси эса Самарқандлик таниқли олим Абу Мансур ал-Мотуридий (870-944) бўладилар.\nМотуридия ақидасини кенг таратган Мовароуннаҳр олимларидан Абу Муъийн ан-Насафийдир.\nАбу ал-Муъийн ан-Насафий номи билан машҳур бўлган алломанинг тўлиқ номи Муҳаммад Муътамид ибн Макҳул бўлиб, 1027 йилда Насаф (Қарши)да таваллуд топганлар. Узоқ йиллар Бухорода ва Самарқандда яшаб ижод этган. Олим ҳақида бошқа бир Насафлик олим- Умар ибн Муҳаммад ан-Насафийнинг “Ал-Қанд фи зикри уламои Самарқанд” (Самарқанд олимлари зикрида қанддек (ширин) китоб) номли асарида учратиш мумкин. Асарда келтирилишича: “Шарқу Ғарбнинг олиму уламолари Абу ал-Муъийн ан-Насафий илмининг денгизидан баҳра топиб, ул таратғон зиё нурларини кўзларига тўтиё қилиб суртғонлар”. Аллома 1114 йили – 87 ёшида Самарқандда вафот этган.\nIX-X асрларда ислом кенг яқин ва ўрта Шарқ, Маказий Осиё ўлкаларида ислом илоҳиёти, фалсафаси, калом илмлари ривож топди. Бу соҳаларга бағишланган қатор асарлар ва калом масаласи билан шуғулланувчи йирик уламолар пайдо бўлди.\nКалом илмининг бир қанча йўналишлари бўлиб, улардан ал-Ашъарийя ва ал-Мотуридийя йўналишлари ғоятда кенг тарқалган.\nАшъарийя мактабининг асосчиси Бағдодлик олим Абул Ҳасан ал-Ашъарий (873-935), Мотуридийя мактабининг асосчиси эса Самарқандлик таниқли олим Абу Мансур ал-Мотуридий (870-944) таълимотидан сабоқ олган ан-Насафий асосан ал-Мотуридийя мактабига мансуб Ғаззолийнинг маслагига амал қилган олимлардандир. Худди шунингдек, ал-Ийжий (1355 йилда вафот этган), Саъдуддин ат-Тафтазоний (вафоти 1390 йил) ва бошқа кўплаб таниқли олимлар ан-Насафий таълимотига таянган ҳолда калом илмида етук олимлар даражасига кўтарилганлар.\nМанбаларда келтирилишича, ан-Насафий ўн бешга яқин асарлар ёзган бўлиб, уларнинг аксари калом илмининг турли масалаларига бағишланган. Улар қуйидагилар:\n“Ал-Уъмда фи усул ал-фиқҳ”\n“Баҳрул калом фи иълм ал-калом”\n“Табсират ал-адиллити фи илм ал-калом”\n“Ат-Тамҳийд ли-қавоид ат-тавҳийд фи илм ал-калом”\n“Ийзоҳал маҳажатий ли-ковн ал-ақл ҳужжатан”\n“Шарҳ ал-Жомеъ ал-Кабир лиш-Шайбоний фи фуруъ”\n“Муътақидод” (Тошкентдаги Абу Райҳон Беруний номидаги Шарқшунослик институтида Абу ал-Муъийн ан-Насафийнинг ушбу асаридан бир қўлёзма сақланади)\nКогон шаҳар “Алишер Навоий” жомеъ масжиди\nимом хатиби А.Камалов


Тошкент милицияси Амир Темур хиёбонида рўй берган жанжал бўйича муносабат билдиргани ҳақида. “Бирлик” бу хусусда нималар айтаётганига эътибор бериш керак! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n23:00 - Тошкент милицияси Амир Темур хиёбонида рўй берган жанжал бўйича муносабат билдиргани ҳақида. “Бирлик” бу хусусда нималар айтаётганига эътибор бериш керак!\nТошкент шаҳар Ички Ишлар Бош Бошқармаси Амир Темур хиёбони олдида рўй берган жанжал юзасидан расмий хабар бергани маҳаллий оммавий ахборот воситаларида билдирилди. Тўғри, бу ерда тушунмовчилик каби нарсалар ҳам бор. Лекин, аслида, у ердаги “жанжал” диний мазмунда бўлган.\nБу ҳақда расмий органларда расмийларнинг чиқишлари тўғри берилган. Аммо, бу ерда ҳам ҳақиқат билан унинг ёнидаги нарсаларнинг фарқига бориш муҳим, дейди “Ҳаракат” мухбири.\nХуллас, расмийлар шундай гаплар айтишган: “Бугун, 28 март куни тахминан соат 15:00-15:15ларда Юнусобод туманидаги Амир Темур хиёбони олдида 3-4 нафар фуқаролар Т.С. исмли йигит ва Б.Р. исмли қизни ЛГБТ фаоллари деб гумонлаб, уларни уришга ҳаракат қилган. Ушбу фуқароларга 20-25 нафар бошқа шахслар қўшилиб, жамиятда юриш-туриш қоидаларини қасддан менсимасдан, безорилик ҳаракатларини содир этишган.\nВоқеа жойида хизмат қилаётган Тошкент шаҳар ИИББ ва Миллий гвардия ходимларининг аралашуви билан Т.С. ва Б.Р. ҳимоя қилиниб, уларга тан жароҳати етказилишига йўл қўйилмади.\nҲуқуқни муҳофаза қилувчи орган ходимларининг ҳамкорликдаги чора-тадбирлари натижасида низонинг оммалашиб кетишининг, шунингдек, бошқа оғирроқ оқибатларнинг олди олинди ҳамда ҳеч кимга шикаст етмади”.\nЎша митинг каби чиқишда иштирок этганларнинг 12 нафари ушланибди. Мазкур ҳолат юзасидан Миробод тумани ИИО ФМБ Тергов Бўлими томонидан Ўзбекистон Республикаси Жиноят кодексининг 277-моддаси 2-қисми (“Безорилик”) аломатлари билан жиноят иши қўзғатилган. Тергов ҳаракатлари давом этмоқда.\nЯъни, расмийларга кўра, мазкур жанжалда диний мазмундаги низо бўлмаган.\nИжтимоий тармоқларда Амир Темур хиёбони олдида ЛГБТ фаолларига тўсқинлик қилиш учун бир гуруҳ фаоллар тўплангани ҳақида видеолар тарқалганди. Бунинг ҳам маълум маънода асоси бор.\nАслида, дейди “Ҳаракат” мухбири, бу воқеа ҳам жиддий ўрганилиши ва керакли хулосалар чиқарилиши керак, балки, ШАРТ. Авваллари ҳам кўп марта айтганимиздек, бундай чиқиш ва уларни йўлини тўсиш ўртасида катта тушунмовчиликлар бор, уларни тўғри тушуниб, тўғри хулосалар чиқариш жуда муҳим.\nҲамма гап, косметик ва ФУНДАМЕНТАЛ ислоҳотларнинг фарқига тўғри етиб боришдир. ФУНДАМЕНТАЛ ислоҳотларнинг марказида “Бирлик” Халқ Ҳаракати Партияси таклиф қилган нарсалар бор – коррупцияни йўқ қилиш, ва айни замонда, ФУНДАМЕНТАЛ ислоҳотлар йўли билан демократияни ҳам олға суриш. Бу нарсаларни Шавкат Мирзиё ва унинг тақими ҳалигача тўла тушунмасдан юришибди.


"Импорт" машиналарни Ўзбекистонга олиб кириш учун бож тўлови ўзгарди (видео) - Zamin.uz\n07:00 / 19.07.2018\nЯнги ҳуқуқий ҳужжатда айтилишига кўра, 2019 йилнинг 1 январьидан бошлаб Ўзбекистонга олиб келинаётган 700 дан ортиқ маҳсулотлар учун янги бож ставкалари камайтирилган. Ташқи иқтисодий фаолият товар номенклатура коди 870380 бўлган электр қуввати билан ҳаракатланувчи транспорт воситалари учун бож ставкаси «0» миқдорида белгиланган. Шу билан бирга уларга нисбатан ҚҚС 20 фоиз миқдорда сақланиб қолмоқда.\nМаълумот учун, аввал ўрнатилган тартибга кўра, машина ишлаб чиқарилган мамлакат бож тўловларини белгилашда муҳим омил ҳисобланган бўлса, эндиликда бу амалиёт қисман бекор қилинади. «Замин» янгиликларини «Вконтакти»да кузатиб боринг\nKIA автомобилларининг автосалондаги нархлари эьлон қилинди\n6-11-2015, 14:20, Авто


- Учрашувни дастлабки дақиқалариданоқ ўйинни ютқазиб қўйдик. Баҳсни жуда бўш ва ишончсиз бошладик. Жамоа "Пахтакор"дан чўчиб майдонга тушдими ёки бу туғма қўрқоқликми, очиғи билмадим. Умуман олганда ўйин бобида биз рақибдан кучсиз кўринмадик. Шунчаки бизнинг ва "Пахтакор"нинг ўйин услуби фарқ қилади. Беллашув давомида етарлича вазиятлар яратилди, аммо гол ура олмадик. Футболда кўпроқ ёки хавфлироқ ҳужум ташкиллаштирган жамоа эмас, балки кўпроқ гол урган жамоа ғалаба қозонади. Агарда биз яратилган вазиятларни голга айлантирганимизда, унда камида мағлубиятга учрамасдик.\n- АГМК профессионал футболчилардан ташкил топган жамоа. Қандай қилиб "Пахтакор"дан чўчиб футбол ўйнаши мумкин? Бу нима деган гап...\n- Мен ҳам билмайман. Жарима майдончамиз олдидаги саноқсиз хатоларни бошқача таъриф билан тушунтира олмайман. Голлар ҳам ноаниқ узатмалардан кейин вужудга келди. Мен ҳам бу профессионал футболчилар нега "Пахтакор" қаршисида қалтираб ўйнашларини тушунмаяпман. Мана олдимда ўтирган Абдуқаҳҳор Хожиакбаровдан сўранг буни.\n- Абдумалик Абдуллаев ўйин охирида жамоага 1 очко олиб келиши мумкин бўлган голни уролмади. Бу ҳужумчи аввалги жамоаларида ҳам айнан шу каби қулай вазиятларни кўкка совуриши билан танилганди. Ушбу футболчини жамоага олиб келишдан олдин уни яхши ўрганган эдизми?\n- Биринчидан Абдумалик Абдуллаев асосий таркиб футболчиси эмас. У захира ҳужумчимиз. Агарда учрашув сўнггида ҳужумчи гол уриб, бизга муҳим 1 очкони олиб келганида ҳозир умуман бошқача гапираётган бўлардингиз. Ҳа, унда камчиликлар бор. Биз машғулотларда айнан шу камчилик ва хатолар устида ишлаяпмиз. Бир нарсани тўғри тушунинг, бизда молиявий имкониятлар у қадар катта эмас. Биз жамоага ўзимиз истаган футболчиларни жалб эта олмаймиз. Абдумалик Абдуллаевга машғулотларда гол уришни ўргатамиз. Бошқа чора йўқ. Чунки биз топ клуб эмас. Жамоадаги футболчиларни маошлари ҳам юқори эмас. Шу боисдан ҳам чемпионатдаги энг яхши футболчилар бизни эмас, кучлироқ жамоаларни танлашни маъқул кўришади.\nУчрашувда АГМКнинг энг яхши футболчиси деб топилган ҳимоячи Абдуқаҳҳор Хожиакбаров ўз фикрлари билан ўртоқлашди.\n- Кўплаб томошабинлар қаршисида яхши футбол гувоҳига айландик. Ҳимояда йўл қўйилган иккита хато якунда бизга қимматга тушди. Ҳужумда эса вазиятлар бўлди, аммо гол ура олмадик. Кейинги баҳсларда мухлисларимиз ва мураббийларимизни хурсанд қилишга ҳаракат қиламиз, - деди АГМК қанот ҳимоячиси Абдуқаҳҳор Хожиакбаров.


“Манчестер Юнайтед” учта шов-шувли трансферни амалга оширади - Zamin.uz\n18:38 / 19.05.2021\n“Манчестер Юнайтед” учта шов-шувли трансферни амалга оширади\n“Манчестер Юнайтед” раҳбарияти мухлислар меҳрини қозониш учун ёзги трансферлар вақтида учта юлдуз футболчини олиб келишга қарор қилди.\nЖорий мавсумни иккинчи ўринда якунлайдиган манчестерликлар келаси мавсум лига бош соврини учун курашмоқчи. Бунинг учун таркиб янада кучайтирилиши керак.\nСульшернинг ёздаги асосий нишони “Тоттенхэм”дан кетиш истагини тасдиқлаган Ҳарри Кейн бўлади. Гарчи манчестерликлар Эдинсон Кавани билан келишувни узайтирган бўлса-да, “Тоттенхэм” юлдузини ҳам тўлиқ сотиб олишга тайёр. Бу трансфер 100 миллион фунтга баҳоланмоқда.\nМЮ рўйхатидан “Боруссия” қўйиб юборишга рози бўлган Жейдон Санчодир. Ҳужумкор ярим ҳимоячини олиш учун манкунианлар дортмундликларга 64,6 миллион фунт миқдорида биринчи расмий таклифни беришга тайёргарлик кўрмоқда.\n“Реал”дан кетишини эълон қилинган Рафаэль Варан ҳам Манчестерга келиши кутилмоқда. Франциялик футболчини олиш учун Сульшер жамоаси 60 миллион фунт харажат қилиши керак. “Замин” янгиликларини “Youtube”да кузатиб боринг\n16-06-2021, 13:02, Спорт\n16-06-2021, 13:35, Жамият\nЯнгиликлар » Спорт » “Манчестер Юнайтед” учта шов-шувли трансферни амалга оширади


БОЛАЛАР БОҒЧАЛАРИГА ҚАБУЛ — 3 ЁШДАН | Ўзбекистон "Адолат" социал-демократик партияси\n15 Август, 09:03 • Янгиликлар • 363 марта кўрилди • Комментариев к записи БОЛАЛАР БОҒЧАЛАРИГА ҚАБУЛ — 3 ЁШДАН нет\nҲужжат билан мактабгача таълимга тааллуқли бўлган 4 та низом тасдиқланди.\nДавлат мактабгача таълим муассасасига 3-7 ёшдаги болалар қабул қилинади (илгари ушбу ёш 2—6 ёшни ташкил этар эди, баъзи ҳолатларда 7 ёшгача бўлган болаларнинг қатнашига йўл қўйиларди).\nНодавлат мактабгача таълим муассасасига болаларни қабул қилиш тегишли тиббий хулоса асосида амалга оширилади. Болаларни қабул қилиш ва уларни чиқариш тартиби нодавлат мактабгача таълим муассасасининг устави билан белгиланади (низомда болаларни қабул қилиш ва чиқаришнинг энг паст ва энг юқори ёшига номатив тарзда белгиланмаган — таҳр.).\nБОЛАЛАР БОҒЧАЛАРИГА ҚАБУЛ — 3 ЁШДАН was last modified: Август 15th, 2017 by matbuot\n« ОЛИМЛАРГА ГОНОРАР ТЎЛАНАДИ ВА САНАТОРИЙГА ЙЎЛЛАНМА БЕРИЛАДИ Навоий вилоятида “Адолатли қайнона” кўрик-танлови бўлиб ўтди »


16:45 / 22.11.2020 | Qudratilla Ibraximov | 1143\nАссалому алайкум! Қадрли устозлар сизларни яна безовта қиламан. Алҳамдулиллаҳ намоз ўқийман ва яқин таниш одамларни ҳам шунга дават қиламан. Ҳозир 2та эгиз билан тураман. Бирлари намоз ўқийди иккинчиси ҳам ҳаракат қиляптилар. Лекин улар ҳарбий соҳага топширади. У ерда мумкинмаслиги намоз ўқишни тўхтатяпти иккинчи эгиз учун. Лекин биринчиси ўқийди кейин тўхтатиб қўймаслиги учун нима қилиш керак? Аслида бизнинг армияда рухсат берилганми намоз ўқиш учун? Илтимос тўғри йўл кўрсатинглар.\n– Ва алайкум ассалом! Инсон туғилганидан то ўлгунича имтиҳонда. Бу имтиҳон ҳақиқий бўлади. Кимгадир ишида тўсқинлик бўлади, кимгадир бошқа ҳолатларда. Бу азалдан бўлиб келган қиёматгача ҳам давом этади. Шундай ҳолатда ҳам фарзларини адо қилиб, Аллоҳ қайтарганлардан қайта олганлар нажот топади. Арзимас дунё, унинг ичида ҳам маълум бир ойлик ёки обрўни ёки бойликни деб охиратидан воз кечадиганлар ҳасратда қолишади. Ҳар қандай соҳада ишлаб туриб намозларини адо қилувчилар бор. Тўсқинлик қанчалик кўп ва қийин бўлса унга парво қилмасдан ибодатига маҳкам бўлганларнинг қадри Аллоҳнинг наздида улуғ бўлади. Бу ерда Аллоҳнинг ўзига ёлвориб мадад сўраш керак холос. Аллоҳ Қуръони карима қонун шаклида қуйидагича марҳамат қилган:\nКим Аллоҳга тақво қилса, унинг йўлини очиб қўядир. Ва унга ўзи ўйламаган тарафдан ризқ берур». (“Талоқ” сураси). Валлоҳу аълам!


Ироқда иккита портлаш бўлди\nИроқда содир этилган иккита портлашда камида 16 киши нобуд бўлди, ўнлаб фуқаро жароҳатланди.\nИроқ хавфсизлик кучларининг билдиришича, биринчи портлаш Жадида туманидаги маҳаллий масжид ташқарисида юз берган. Ҳеч қанча вақт ўтмай Зафарания туманида маҳаллий масжид олдидаги ҳарбий пост худкуш томонидан нишонга олинган.\nАҚШ қўшинларининг таъкидича, чоршанба куни ҳам Балад туманида масжидга ҳужум уюштирилган. Машинага ўрнатилган бомба портлаши оқибатида бу ерда камида тўрт киши нобуд бўлган, 15дан зиёд фуқаро жароҳатланган.


Миллионерлардан 10 та маслаҳат молиявий одатларни соғломлаштириш 18-03-2019, 16:38 | Zamin.uz\n16:38 / 18.03.2019\n1. 50-30-20 қоидасига амал қилиш. Қоида бюджетлаштириш учун аъло даражадаги техника. У даромадларингизни уч қисмга ажратишни кўзда тутади:\n- Зарур буюмлар. Ҳар ойлик даромадларингизнинг 50 фоизини ажратишингиз керак. Булар транспорт, коммунал, озиқ-овқатлар учун харажатлар, асосан уларсиз яшаб бўлмайдиган нарсалар.\n- шахсий харажатлар. Маошингизнинг 30 фоизини шопинг, хобби ва сизни бахтли одамга айлантирадиган нарсаларга сарфлашингиз мумкин.\n- жамғарма. Ҳар ойлик даромадингизнинг 20 фоизини жамғариш керак. Энг фавқулодда вазиятларда ҳам фойдалана олмайдиган ҳисобларга эга бўлиш лозим.\n2. Фикрлаш қашшоқлигидан қочиш. Бу жуда қиммат, буни харид қилолмайман каби гапларни ҳеч қачон айтманг. Агар дунёдаги барча товар ва хизматлар арзон бўлганида одам пулни кўриш учун тер тўкиб меҳнат қилмасди. Ишлаб топишингиз ва қуришингиз мумкин бўлган нарсалар орзуларингизга путур етказмайди. Буларнинг бари сизнинг фикрингиз меваси.\n3. Батафсил молиявий режани ёзиш. Бюджетни режалаштириш фақат бизнес ва ҳукумат учун эмас. Мазкур йилда кўпроқ пулни сақлаб қолишга ҳаракат қилишнинг ўзи етарли эмас. Аниқ мақсадлар ва уларга эришиш учун батафсил режалар тузиш лозим. Масалан, агар келаси йили Испанияга боришни истасангиз, саёҳат қанчага тушишини ҳисоблаб чиқиш лозим. Ойлик даромадингизга назар солиш ва ундан зарурий харажатларни айириб ташлаш керак. Ана ўшанда ҳар ой қанча тежашингиз кераклиги ва мақсад неча ойга белгиланишини кўрасиз. Миллионер Тимоти Сайкс бу каби мақсадлар вақтимизни нимага сарфлаётганимизни кўриш имконини беради деб ҳисоблайди.\n4. 100 қоидасига амал қилиш. Мазкур қоида йил давомида исталган ҳаракатни юз марта бажаришни англатади. Масалан, юзта нутқ, юзта мақола, юзта машғулот бўлиши мумкин. Ушбу қоида сизни исталган ишда тажрибали инсонга айлантиради. Сизга иштиёқ беради ва тартибли бўлишда ёрдам беради. Тамойил ҳар қандай ишда ёрдам беради, шунинг учун амалиёт ва қатъиятгина муваффақиятга олиб боради.\n5. Ҳар доим Б режаси мавжуд бўлиши лозим. Бугун доимий киримга эга орзуингиздаги ишингиз бўлиши мумкин, бироқ эртага нима бўлишини ҳеч ким билмайди. Агар ҳимоя ёстиғига эга бўлсангиз, ўзингизда мавжуд кўникмалар ва уларни ривожлантириш борасида ўйлаш лозим. Бўш вақтда профессионал тармоқни ривожлантириш, одамлар билан мулоқот қилиш керак.\n6. Улгуржи харид. Хариднинг бу тури пулнинг катта қисмини тежайди, бироқ бу ҳеч қачон айнимайдиган маҳсулотларга тегишли. Купонлардан фойдаланиш, гаджетнинг сотувда қулай нархда пайдо бўлишини кутиш ёки турли сотувчилардаги нархларни таққослашга уялманг. Ахир майда пул йиригини тежайди.\n7. Ишлаб чиқарувчининг ўзидан харид қилинг. Бирор нарсани дўкондан харид қилишдан аввал ўзингиздан даллолсиз сотиб олиш мумкинлиги ҳақида сўранг. Ишлаб чиқарувчининг ўзидан харид қилиш ва маҳсулотларни арзонга олиш имкониятидан ҳайратга тушасиз. Дўстларингиз ва уларнинг оилалари билан биргалашиб буюртманинг минимал ҳажмини қўлга киритишингиз мумкин.\n8. «Пастроқ» яшаш. Кўпчиликнинг энг катта муаммоси ишлаб топганидан кўра кўпроқ сарфлашдир. Улар қўшнилари ёки дўстлари билан бирга бўлиш, уларда таассурот уйғотиш мақсадида обрўли тумандан яхши уй сотиб олишади. Грант Кордон миллионерга айланганида Toyota Camry ҳайдаганини тан олади. У корхоналари барқарор ва доимий даромад оқимини олиб келмагунича ҳашаматли соатлар ва автомобиль харидини ортга сурганини айтган. Топганингиздан кўра камроқ пулга яшаш ҳаёт хурсандчиликларига «йўқ» дейиш дегани эмас. Бироз ижодкорлик хислатини ишга солишингиз керак. Кечани уйда ўтказиш сабаби бирор ерга боришга қараганда қизиқроқ бўлиши мумкин. Смартфоннинг янги моделини харид қилишга шошилмасангиз ҳам бўлади, чунки ўзингизнинг телефонингиз зўр ишлайди.\n9. Пассив даромад ишлаб топишни бошлаш. Кўп вақтингизни ишда ўтказаётган бўлсангиз, бадавлат кишига айланиб бўлмайди, албатта кўпчилигимиз айнан шундай йўл тутамиз. Бу йўл ва бизнинг вақтимиз пулимизга тенг бўлади. Бироқ кўпчилик миллионерлар учун бу батамом турлича тушунчалар. Улар вақтларини ишда ўтказиш пул ишлашмайди. Уларнинг вақти пулдан қимматроқ. Шунинг учун ҳам пассив киримга эга бўлиш жуда муҳим. Буни амалга ошириш усулларидан бири инвестициялар. Бизнес-магнат Уоррен Баффет соҳага сармоя киритишни тавсия қилади. Агар молия бўйича тажрибага эга бўлмасангиз, барча хатар ва имкониятлар ҳақида маълумот олиш учун мутахассисга мурожаат қилинг.\n10. Ўзингизни муваффақиятли кишилар билан қуршаб олинг. Чунки атрофимиздагилар ҳаётимиз ва фикрлаш тарзига кучли таъсир ўтказишади. Агар истеъдодли кишилар билан яхши чиқишсангиз ва улар ҳам сизнинг фикрларингизни қўллаб-қувватлашса, ижодкорона ғоялар яратиш ва уларни ҳаётга татбиқ қилиш осон кечади.\n6-12-2021, 17:14, Жамият\nКеча, 00:02, Спорт\nЕвропа Чемпионлар Лигасида сўнгги тур баҳслари натижалари\nБугун, 11:20, Спорт\n6-12-2021, 12:42, Жамият\n6-12-2021, 08:00, Дунё\nЯнгиликлар » Ҳаёт тарзи » Миллионерлардан 10 та маслаҳат: молиявий одатларни соғломлаштириш\nБолливуд юлдузи Катрина Каиф ўзидан 5 ёш кичик актёрга турмушга чиқмоқда\nБугун, 15:25, Маданият\nПутин ва Байден ўртасидаги суҳбат тафсилотлари маълум қилинди\nБугун, 15:01, Дунё\nБугун, 14:16, Ўзбекистон\nҚишда организм учун муҳим бўлган 5 та маҳсулот\nБугун, 12:44, Ҳаёт тарзи\nҲоким ёрдамчиси лавозимида кимлар ишлаши мумкин?\nКеча, 13:25, Жамият\nКеча, 18:28, Дунё\nКеча, 15:20, Спорт\nИммунитетни мустаҳкамловчи витаминларга бой ичимлик\nКеча, 12:02, Жамият\nЯшил ловиянинг қандай фойдали хусусиятлари бор?


Мамлакатимизда қабул қилинган “Таълим тўғрисида”ги Қонун, Кадрлар тайёрлаш миллий дастури асосида таълим тизими тубдан ўзгарди, мактаблар янгидан қурилди, реконструкция қилинди.\nЎзбекистон Республикаси-нинг Биринчи Президенти Ислом Каримовнинг 2011 йил 20 майдаги “Олий таълим муассасаларининг моддий-техник базасини мустаҳкамлаш ва юқори малакали мутахассислар тайёрлаш сифатини тубдан яхшилаш бўйича чора-тадбирлар тўғрисида”ги қарорининг ҳаётга татбиқ этилиши натижасида олий ўқув даргоҳлари замонавий қиёфа касб этди. Улардаги таълим жараёни ҳам сифат жиҳатдан янги босқичга кўтарилди. Мисол тариқасида айтадиган бўлсак, бугун Тошкент ахборот технологиялари университети ёки Тошкент тиббиёт академияси Урганч филиалларининг муҳташам бинолари, уларнинг ўқув ҳамда илмий лаборатория жиҳозлари билан таъминланганлик даражаси ривожланган давлатларникидан қолишмайди. Бу ерда таълим олаётган бахтиёр ўғил-қизларимизнинг билим ва салоҳияти ҳам ҳавас қилгудек.\nЮртимизда ўқитувчи-мураббийлар меҳнати эъзозланиб, уларга чуқур ҳурмат ҳамда эҳтиром кўрсатилаяпти. Мана, 20 йилдирки, мамлакатимизда 1 октябрь — Ўқитувчи ва мураббийлар куни умумхалқ байрами сифатида кенг нишонланмоқда. Халқимиз учун ғоятда қадрли бўлган бундай айём дунёда камдан-кам учрайди. Бу жонкуяр ўқитувчи, муаллимлар, устоз ҳамда мураббийларнинг меҳнати, Ватанимиз тараққиётига қўшаётган ҳиссасининг эътирофидир. Бундай эътибор ва ғамхўрликка жавобан педагоглар ҳам таълим сифатини ошириш, фарзандларимизга замонавий илм-фан ҳамда касб-ҳунар асосларини чуқур ўргатиш, улар онгига юксак инсоний туйғу ва фазилатларни сингдиришда бор куч-ғайратларини аяшмаяпти.\n2012 йил 10 декабрда Ўзбекистон Республикаси Биринчи Президенти томонидан қабул қилинган “Чет тилларни ўрганиш тизимини янада такомиллаштириш чора-тадбирлари тўғрисида”ги қарор навқирон авлод тарбиясини юксалтириш йўлида яна бир муҳим қадам бўлди.\nМазкур ҳужжат ёш авлодга илғор педагогик ва ахборот-коммуникация технологиялари асосида чет тилларини ўргатиш, малакали кадрлар тайёрлаш, уларнинг жаҳондаги илм-фан ютуқлари, ахборот-ресурсларидан самарали фойдаланишлари ҳамда халқаро ҳамкорлик ва мулоқотни ривожлантиришлари учун кенг имконият яратди. Ҳозирги кунда юртимиздаги барча таълим муассасаларида инглиз, немис, француз, испан тиллари чуқур ўргатилаяпти.\nЎйлаб кўринг, илгари болаларимизнинг таълим-тарбиясига алоҳида эътибор, ғамхўрлик кўрсатилган, дея оламизми?! Яқин ўтмишни эсга олсак, ачиниш ҳиссини туямиз холос. Гап шундаки, ўғил-қизларимизнинг орзу-умидлари саробга айланиб, қобилиятлари юзага чиқмай қолаверарди. Мактабимизнинг хароб аҳволидан хижолат чекардик. Махсус синфхоналар ҳақида орзу қилиб ҳам бўлмасди. Шундай шароитда икки босқичда дарс берардик. Бахтимиз шуки, истиқлол йилларида бундай манзараларга бутунлай барҳам берилди.\nФарзандларимиз тарбияси ҳақида сўз юритганда, албатта, бу масаланинг муҳим жиҳати бўлган спортни тилга оламиз. Чунки соғлом ҳамда баркамол авлодни вояга етказишда унинг ўрни беқиёсдир. Шу мақсадда Ўзбекистон Болалар спортини ривожлантириш жамғармаси ташкил этилиб, ёшларимиз ўртасида спортни оммалаштиришнинг ноёб тизими яратилган. Чекка-чекка қишлоқларда ҳам юзлаб замонавий болалар спорти объектлари бунёд этилди. Ҳозир улар ёшлар билан гавжум. Эртамиз эгалари эришаётган ютуқлар ҳам салмоқли.\nШу ўринда бир мисол. Мактабимизнинг 9-синф ўқувчиси Ширин Раҳимова — спортнинг шотокан каратэ-до тури бўйича етти карра Ўзбекистон, уч бор жаҳон чемпиони. Спорт усталигига номзод. Ўтган йили дунё биринчилигида қатнашиб, битта кумуш, иккита бронза медални қўлга киритди. 2015 йилда Зулфия номидаги Давлат мукофоти соҳибаси бўлди. Унга ўхшаган фарзандларимиз кўп.\nМуҳими, бугунги авлод мустақил юртда ҳеч кимдан кам бўлмай камол топмоқда. Уларнинг юриш-туриши, одоб-ахлоқи, дунёқараши, интилишлари ҳам шунга яраша юксак даражада. Бири тадбиркор, бошқаси кашфиётчи, яна бири йирик корхонада иш юритувчи, қанчадан-қанчаси эса жаҳонга танилган спортчи. Улар эртанги кунимизнинг ҳал қилувчи кучидир.\nБугун мамлакатимиз таълим тизими юқори поғонага кўтарилди. Соҳага қаратилаётган юксак эътибор самарасини ҳар қадамда кўриб, ҳис қилиб турибмиз. Ёшларнинг қалбига қулоқ тутсангиз, улар билан бирга қувониб, болаларимизнинг бетакрор камоли учун бутун борлиғини, меҳрини, эътиборини бахш этган Биринчи Президентимиздан чексиз миннатдор бўласиз.\nМазкур рукндаги бошқа мақолалар: « «Таълим ва мутахассислик»\tФуқаролик кодекси: Инсон манфаатлари — устувор »


Самарқанд-Жакарта авиарейси йўлга қўйилиши мумкин\nТранспорт 25 феврал 2021 176\nТаҳлилларга кўра, дунё бўйлаб ҳар йили 148 миллион сайёҳ зиёрат мақсадида сафарга чиқади. 2021 йил давомида пандемия билан боғлиқ вазият қайта мураккаблашмаган тақдирда вилоятга ташриф буюрувчи зиёратчилар сонини 210 мингга етказиш имконияти мавжуд.\nХусусан, Индонезия, Туркия, Покистон, Малайзия каби давлатлардан Имом Бухорий меросига қизиқувчи 100 мингдан ортиқ, Ҳиндистон, Туркия, Покистон, Бангладеш каби давлатлардан Абу Мансур Мотуридий меросига қизиқувчи 26 мингдан ортиқ, Индонезия, Малайзия, Туркия, Татаристон ва Чеченистон каби давлатлардан Хўжа Аҳрор Валий ва Маҳдуми Аъзам издошлари бўлган 43 мингдан ортиқ, Исроил, АҚШ, Франция ва Россиядан Хўжа Дониёр ҳамда яҳудийлар дини меросига талабгор 40 мингдан ортиқ зиёратчини жалб қилиш имконияти мавжуд.\nБу борада Индонезиянинг йирик ASITA, SAPUHI туризм ассоциацияси билан ҳамкорлик алоқаларини ўрнатиш орқали Самарқандга ҳар ҳафтада 2 та авиарейс ташкил этиш режалаштирилган. Шу орқали 300 нафардан 500 нафаргача сайёҳни Самарқандга олиб келиш, бу ерда улар учун 2 кунлик зиёрат турларини ташкил этиш бўйича келишувлар имзоланган.\n"Жакарта-Самарқанд-Жакарта" чартер авиа-рейсини ташкил этиш бўйича “Uzbekistan Airways” билан келишувлар олиб борилмоқда.\nБу борада Индонезия компанияси билан келишув имзоланганини вилоят ҳокимининг туризм ва спортни ривожлантириш масалалари бўйича ўринбосари Б.Нуруллаев вилоят Кенгаши сессиясида маълум қилди.


Ҳиндистоннинг шимолида йўл-транспорт ҳодисасида 17 киши ҳалок бўлди, 30 киши жароҳат олди\n09:08 / 14.06.2015\nҲиндистоннинг шимолида жойлашган Уттар-Прадеш штатида содир бўлган йўл-транспорт ҳодисасида камида 17 киши ҳалок бўлди, яна 30 киши жароҳат олди. Бу ҳақда The Indian Express газетаси ўзининг сайтида маълум қилди.\nАвария Харчандпур қишлоғи яқинида содир бўлди. Юк машинаси тиркамасида зиёратчиларни олиб кетаётган иккита тракторга бориб урилган. Ҳалок бўлганлар орасида 12 нафар аёл ва 5 нафар бола бор. Барча жароҳат олганлар яқин орадаги шифохоналарга етказилган, улардан баъзиларининг аҳволи жуда ёмон қолмоқда. Дастлабки маълумотларга кўра, ЙТҲга юк машинаси ҳайдовчисининг тезликни бироз оширгани сабаб бўлган.\nҲиндистон йўл-транспорт ҳодисаларида ўлим рўй бериши бўйича дунёда биринчи ўринни эгаллайди. 2011 йилда мамлакат йўлларидаги авариялар 140 минг кишининг, 2012 йилда эса 150 мингдан кўпроқ кишининг умрини олиб кетган. ЙТҲларнинг қарийб 70 фоизига инсон омили сабаб бўлади.


Фарзандлар ўтинчи: илтимос – ажрашманглар!\nРасулуллоҳ соллаллоҳу алайҳи ва саллам “Видолашув хутбаси”да шундай деганлар: “Эй инсонлар, хотинларнинг ҳақларига риоя этингиз. Улар билан шафқат, меҳр ила муомалада бўлингиз. Уларнинг ҳақлари хусусида Аллоҳдан қўрқингиз! Хотинлар сизга Аллоҳнинг омонатидир. Уларни Аллоҳ номига сўз бериб олдингиз, улар амри Илоҳий ила сизларга ҳалол бўлди. Сизнинг хотинлар устида ҳаққингиз бўлгани каби хотинларнинг ҳам сизларда ҳаққи бордир....”\nБу муборак хутбада олам-олам маъно ва оила бошлиқларига улуғ топшириқ ва буйруқ мужассамдир. Бир қарашда оила деган уммонда сузиб кетиш жуда осондек туюлади. Аммо бу анчайин қийин. Негаки, сизларга сўзлаб бермоқчи бўлган ҳаётий воқеадаги ҳодисотлар одамни анчайин ўйлашга мажбур этади. Энг ачинарлиси кимлар бундан тўғри хулоса чиқаради, кимлардир ғафлатда қолади!\nГувоҳи бўлганимдек, Муқаддас илмли, тақволи, ҳалим бир аёл эди. Турмуш ўртоғи билан кечган кўп йиллик турмушининг аччиқ изтиробини ичига юта-юта адои тамом бўлди. Оиланинг оғир юкини кўтариш, фарзандларини таъминлаш, ижара ҳаққини ўз вақтида тўлаб туриш ҳам унинг зиммасига охирги пайтлар жуда оғирлик қила бошлади.\nКунлар, ойлар шиддат билан йиллар ҳам ўтди. Ҳаёт деб аталмиш дарғанинг оғирини елкасида 15 йил кўтариб охири чарчади. На уйга бир сум пул олиб келади, на уйдан узоқларга кетганда бир оғиз аҳвол сўрайди... Эри унинг ёнида елкадош, ёрдамчи, ҳамдард бўлиш ўрнига ўз масъулиятидан четга чиқиб аёлининг ҳақларига риоя этмади. Лоақал ижара пулини тўлашни ўз зиммасига олмади.\nБаридан тоқати тоқ бўлган Муқаддас бир куни эридан “жавобини беришини” сўради. Эри бошида унинг гапларига эътибор бермади. Кейинчалик бу сўзлар яна такрорлангандан кейин: “Мени қўядиган хотиним йўқ, сендан ажралишни истамайман”, деб рози бўлмади. Бир куни эри Муқаддасга “суннатга мувофиқ талоғингни бераман” деб бир талоқ берди. Иккинчи талоқни берди... Учинчисини беришга унча шошмади. Эр-хотин роса тортишишди, биридан бири ўпкалади. Тўрт боласи ҳам уларнинг ёнида барча баҳсларига гувоҳ бўлди. Тинмай ёғилаётган гап-сўзлар ёмғирини эрининг: “Бўлди бошинг очиқ, сенга сўнгги талоқни ҳам бердим!” деган сўзи тўхтатди. Гўё нимадир гумбирлаб тушгандек бўлди. Атроф узоқ сукунатга чўмди. Гарчи бундай яшашдан безиб жавобини беришини сўраган бўлса-да Муқаддаснинг шунча йиллик турмуши интиҳо топганидан юрак-бағри эзилди. Аммо на эри, на фарзандларига билдирди буни.\nСукунатни эрининг: “Мен нималар қилиб қўйдим, шошиб нималар деб қўйдим. Бу гапни айтмаслигим керак, эди” дея афсус-надоматлари бузди. Фарзандлар олдидан нари кетган эр-хотин, иккаласи ҳам тинимсиз йиғлай бошлади. Эр ҳам, хотин ҳам унсиз йиғлади. Бири айтган сўзидан афсусда бўлса, иккинчиси шунча йил асраб-авайлаган турмушининг чиннидек чилпарчин бўлганидан юрак бағри қон бўлди.\nЭр уйни тарк этаркан фарзандлари қўлига оз-оздан пул берди. Хотини Муқаддаснинг қўлига эса анчагина пул бериб: “Рўзғорда нима кам бўлса айт?” деган сўзидан аёлнинг жони бўғзига келди. Аммо ҳеч нарса деёлмади. Эрини кузатгунча ўзини зўрға тутиб турган Муқаддас дод-фарёд солди: “Наҳот ТАЛОҚ деган сўз эримни бир пасда тарбиялаб, оилапарвар, меҳрибон ота ва масъулиятли бошлиқ қилишга қодир бўлса...\nКуннинг кечида эшик қўнғироғи жиринглади. Муқаддас эшикни очиб кўзларига ишонмади. Эрининг икки қўли тўла гўё бутун бозорни кўчириб келган. Гўшт, сут, ёғ, рўзғорга керакли бўладиган барча озиқ-овқатларни харид қилиб келганди. Аслида:\n“Талоқ қилинган аёлларни меъёрида таъминлаш тақводор (эр)ларнинг зиммаларидаги ҳақ (бурч)дир” (Бақара сураси, 241-оят).\nТАЛОҚ – оила неъматидан айирса-да, унга оилада ҳақиқий оталик ва маҳрамлик масъулиятини ўргатди. Муқаддас эрини изидан жимгина кузатаркан, қизалоғи: “Барча фарзандларингиз номидан деб” бир мактубни қўлига тутқазди. Мактубда:\n“Бизнинг оиламиз, бузилмас, мустаҳкам, бахтли, гўзал, чиройли, фариштали, баракали бўлишини тилаймиз. Барча эзгу-хайрли тилакларингиз амалга ошсин. Сизларга соғ-омонлик, бахт-саодат тилаймиз, онажон. Отажон биз сизларни доим кулишиб, фикрингиз бир жойдан чиқиб бахслашмаслигингизни хоҳлаймиз. Сизларга совға бу – БИЗ. Сизлардан бошқа болаларга ўхшаб бирор жойга айлантиришингизни ёки бирор совға олиб беришингизни ҳам сўрамаймиз. Фақат илтимос – АЖРАШМАНГЛАР! Бизга энг зўр совға – СИЗЛАР. Аллоҳдан оилавий хотиржамлик, уруш-жанжалларсиз яшашдан бошқа нарсани сўрамаймиз!”\nБомдод маҳали телефонга СМС келиб тушди.\nЭр: “Мен барча айбларимга иқрорман, сизларнинг ҳаққингизга риоя қилолмадим. Менга сўз бер, ҳеч бўлмаса, у дунёда бирга бўлайлик”.\nМуқаддаснинг юраги юм-юм йиғлади. Умр бўйи эрининг шундай рўзғор тебратишини, ундан хол-аҳвол сўраб телефонлашишини йиллаб орзу қилганди.\n2389 марта ўқилди\nДругие материалы в этой категории: « Энг бахтиёр аёллар\tБегоналар назарига нишон бўлманг »


Ёш чегарачилар Чирчиқда беллашди\nДобавлено: 10.05.2016, 09:48\n5-7 май кунлари Чирчиқ шаҳрида “Ёш чегарачилар” ҳарбий-ватанпарварлик мусобақаларининг мамлакат босқичи бўлиб ўтди.\nМазкур тадбир Ўзбекистон Республикаси Миллий хавфсизлик хизмати Давлат чегараларини ҳимоя қилувчи қўмитаси, “Камолот” ёшлар ижтимоий ҳаракати, Ўрта махсус, касб-ҳунар таълими маркази, Маданият ва спорт ишлари, Соғлиқни сақлаш вазирликлари ва бошқа ташкилотлар ҳамкорлигида ташкил этилди.\nТаъкидлаш жоизки, ушбу мусобақалар бўлажак чегарачиларни ҳарбий хизматга босқичма-босқич тайёрлаш, Ватанимиз хавфсизлигини таъминлаш учун масъулиятини кучайтириш, бу борадаги билим ва кўникмаларини мустаҳкамлаш мақсадида 2011 йилдан бери ўтказиб келинади.\nБу йилги мусобақаларнинг ҳудудий босқичларида республикамиз чегараолди туманларида жойлашган касб-ҳунар коллежлари ва академик лицейларда таълим олаётган 4 минг нафарга яқин ўқувчилар иштирок этди. Мамлакат босқичига йўлланма олган йигит-қизлар ижтимоий-сиёсий ва ҳуқуқий тайёргарлик, биринчи тиббий ёрдам, тарих, чет тиллар, “Ўзбекистон Республикасининг “Ўзбекистон Республикаси Давлат чегараси тўғрисида”ги қонунни биласизми?” каби 20 га яқин йўналиш бўйича ўз билим ва маҳоратларини синовдан ўтказишди.\nУч кун давом этган мусобақаларнинг якуний натижаларига кўра, Сурхондарё вилоятининг “Сарҳад посбонлари” жамоаси биринчи ўринни қўлга киритди. 2-ўрин Тошкент вилоятининг “Энергетик” жамоасига насиб этди. Фарғона вилоятининг “Қалқон” жамоаси учинчи ўринни эгаллашди. Шунингдек, бир қатор номинациялар бўйича ҳам ғолиблар аниқланди. Ғолиб ва совриндорлар ташкилотчиларнинг диплом ва қимматбаҳо эсдалик совғалари билан мукофотландилар.\n“Ёш чегарачилар-2016” мусобақаларининг якуний босқичи кўргазмали чиқишлар ва машҳур санъаткорлар иштирокидаги концерт дастури билан якунланди.


НАТО ташкилоти Кобулда хавфсизликни таъминлаш вазифасини ўз зиммасига олгани жаҳон ҳамжамиятини Афғонистондаги вазиятдан хабардор қилиши лозим.\n03 март 2021, Тошкент вақти: 23:11\nАфғонистон Ташқи ишлар вазири Абдулла Абдулла бундай баёнотни бугун Брюсселда НАТО расмийлари билан учрашувидан сўнг қилди.\nКеласи ҳафтада НАТО қўшинлари Афғонистонда жойлаштирилади.\nНАТО Бош котиби Жорж Робертсон ташкилот фаолияти БМТ салоҳияти доирасида давом эттирилишини билдирди.\nБугун Афғонистонда, шунингдек, душанба куни беш полиция ходимини ўлдиришда Толибон жангариларига кўмаклашганликда гумон қилинаётган 12 киши ҳибсга олинди.


pfcnavbahor.uz "Навбаҳор" профессионал футбол клубининг расмий сайти Ёшларимиз дуранг ўйнашди\n11.01.2015 14:37\tМавсумга тайёргарликни Александр Лян ва Шерзод Жўраевлар бошчилигида олиб бораётган ёшларимиз ҳам назорат ўйинини ўтказишди. Ёшларимиз “Навбаҳор-Умид” футбол мактабининг сунъий қопламали майдонида биринчи лига вакили “УзДонгЖу” жамоаси билан куч синашишди. Гарчи ўйин ўртоқлик мақомига эга бўлсада, ҳар икки жамоа футболчилари ҳам ўзларини кўрсатишга уринишди. Натижа ҳам шунга яраша бўлди. Яъни томонлар 1:1 ҳисоби билан чекланишди. Аввалига андижонликлар ҳисобни очишган бўлса иккинчи бўлимда ёшларимиз ҳисобни тенглаштиришга эришишди. Жавоб тўпига кўрикдан ўтиш учун жалб этилган Фарҳод Шокиров муаллифлик қилди. Аслини олганда Шокиров ҳам “Навбаҳор” футбол клуби тарбияланувчиси саналади. Олдинги мавсумларда асосий таркибга кира олмаган ҳужумчи кейинчалик вилоятимизнинг биринчи лигада қатнашаётган жамоалари шарафини ҳимоя қилишга улгурганди. Хусусан, Шокиров “Динамо” ўйингоҳида ўтказилган “Навбаҳор” ва “Косонсой” жамоалари ўртасидаги ўртоқлик учрашувида косонсойликлар сафида ҳаракат қилганди. Унинг ҳаракатларидан қониқиш ҳосил қилган мураббийлар Фарҳодни ёшлар сафида кўрикдан ўтказишга қарор қилишганди. Дарвоқе, Шокиров айни пайтда ёшларимиз билан ишлаётган Ляннинг шогирди саналади.\nЁшларимизнинг биринчи бўлимдаги таркиби қуйидагича кўринишга эга бўлди: А.Эргашев, Р.Ўринов, Ҳ.Юнусов, О.Ҳалилов, Ш.Сайфиддинов, А.Турғунбоев, С.Теляков, А.Неъматуллаев, Х.Ғаниев, А.Ҳожимирзаев, И.Абдуллаев. Иккинчи бўлимда кўрик учун таклиф этилган бир қатор футболчилар майдонга туширилди. Шу куни мураббийларимиз машғулотларда қатнашаётган 40 нафарга яқин футболчиларнинг аксариятини синовдан ўтказишди. Кўрикдан ўтиш учун жалб этилган ўйинчиларни қандай имкониятга эга эканликлари борасида тегишлича маълумотларга эга бўлинди. “УзДонгЖу”га қарши учрашувни Зоҳид Нурматов, Мустафо Байрамов ва Сергей Захарецкийлар ҳам кузатиб боришди. Шу сабабли, асосий таркиб машғулотларида қатнашаётган ва “Косонсой” билан ўтган учрашувда қатнашган футболчиларнинг айримлари бу сафар ҳам майдонга тушишди. Тўйлар муборак! - ( 26-05-2017)\t"Навбаҳор" - "Бунёдкор" учрашувдан олдин - ( 26-05-2017)\tЁшларимизни “Бунёдкор”га кучи етмади - ( 26-05-2017)\t“Бунёдкор”га қарши ўйин 19.00да бошланади - ( 24-05-2017)\tТИҚ қарор чиқарди - ( 24-05-2017)\tНавбатдаги учрашув


Бош саҳифа АжойиботларТуш кўрасизми?\nШундай ҳолат борки, унда инсон ҳаракатланса-да, ўйлаш ва ҳис қилишдан маҳрумдир. Бу пайтда у ўзини англай олмайди. Шунга қарамай унинг қон томирлари уришда давом этади, юраги бир торайиб, бир кенгаяди. Ўпкаси эса ҳаётбахш ҳаво олиб ишлайверади. Бу таърифланган ҳолат уйқу эканлигини зийраклик билан топган бўлсангиз, ажаб эмас. Ҳа, барчамиз уйқуни яхши кўрамиз.\nҲатто умримизнинг учдан бир қисми уйқу билан ўтиб кетишини баъзида пайқамай ҳам қоламиз. Чунки уйқу асносида табиат бизнинг ҳаёт ташвишларидан чарчаган асабларимизни аллалайди, миямизга дам беради ва руҳимиз ором топади. Асабларимизнинг бўшаши ва миямизнинг дам олиши натижасида руҳимиз озодликка чиққандек бўлади. Бу ҳолат биз деярли ҳар куни кўраётган тушларимиздир.\n«999 туш таъбири» китобида айтилишича, тушлар уч хил бўлади: илоҳий, шайтоний ва инсоний тушлар. Илоҳий тушда яхши хабарлар етказилади ва бўлажак бир воқеа хусусида огоҳлантирилади. Шайтоний тушлар қўрқинчли бўлиб, киши ваҳимага тушади. Инсоний тушларни кундалик тушлар деб шарҳлаш мумкин. Бу туш кишининг ўнгидаги кечинмалари, ўйлари, руҳий ва жисмоний ҳолати таъсирида содир бўлади. Шунингдек, китобда шайтоний ва инсоний тушлар таъбир қилинмайди, чунки улар хабар билдирмайди, дейилган.\nГален, Гиппократ, ар-Розий ва Ибн Сино фикрлари бўйича, инсон мижози қандай бўлса, туши ҳам шунга яраша бўлар экан.\nМасалан, ўта иссиқ мижозли одам жуда қотиб ухлаб, оғир тушлар кўради. Ўрта даражада иссиқ ва ўртача қуруқ мижозли одамлар эса енгил ухлаб, ёқимли тушлар кўрар экан.\nУйқу масаласида буюк табибимиз Ибн Сино «Инсон овқатга тўйиб ухлаганда алоқ-чалоқ тушлар кўриши билан бирга пишиб терлайди, бу тарзда ухлаган одамнинг руҳи дам олмайди, агар кам овқатланиб ухласа, яхши тушлар кўриши мумкин. Бу ҳолатда уйқу ўз жойини топади, қон айланиши мўтадиллашиб, кишига янгитдан куч бағишлайди» дейди. Мутахассисларнинг фикрига кўра, кундузги уйқу ҳам турли хил касалликларни юзага келтирар экан. Кундузги уйқу тери рангини ўзгартиради, асабларни бўшаштириб, одамни дангаса қилади, иштаҳани бўғади, ҳатто безгак касаллиги ҳам шу туфайли қўзғалиши мумкин. Чунки кундузги уйқу оз бўлиб, инсон организмига етарли даражада дам беролмайди.\nТуш кўришни масофадан туриб фикр узатиш деса ҳам бўлади. Чунки туш кўриб кашфиёт қилган ёки буюк асарлар ёзган адиблар, олимлар ҳақида кўп эшитганмиз. Масалан, Абдулла Қодирий «Меҳробдан чаён» романини ёзишдан олдин Солиҳ Маҳдумни тушида кўрганлигини ўзи эътироф этади. Ёки Д.И. Менделеев барча кимёвий элементларни тушида кўргач, ўз жадвалини яратади. Шунингдек, машҳур скрипкачи Тартани кўрган туши таъсирида «Шайтоний шодиёналар» сонатасини яратган.\nТуш кўрган одам ўша воқеаларни тушунмаса ва уларни йўя билмаса, ҳар кимга ҳам мурожаат қилмаслиги лозим. Тушни билимдон ва хушмуомала таъбирчига айтиш керак, дейилган ҳадисларда.\nХалқимизда «Тушингни сувга айт» деган нақл бор. Бу мақол ҳозирда кинояга айланган. Яхши-ёмон тушни ҳам оқар сувга айтиш керак, бинобарин, сув тушларнинг ёмонини оқизиб кетади, барча ғуборларни тозалайди.\nТиббиёт ходимларининг кузатишича, инсон тунги 1 дан то 4 гача мириқиб ухлар экан. Бу пайтда инсон тана ҳарорати 36,2дан 35 даражага тушиб кетар экан. Демак, уйқу бизнинг тана ҳароратимизга ҳам ўз таъсирини кўрсатиб, кейинги кунга янгидан куч бағишлар экан.\nАзиза Ҳайдарова тайёрлади.\n← Аввалги Аввалги «Онаси ўпмаган қизлар» қани?\nКейинги → Кейинги: Таҳорат минг дардга даво


НАТО Иттифоқи Ироқ хусусида бугун эрталабга белгиланган фавқулодда йиғилишни Тошкент вақти билан соат 20:30гача кечиктирди.\nКеча Франция, Германия ва Белгия Ироққа қарши уруш бошланган тақдирда Туркияни мудофаа қилиш ҳақидаги таклифни рад қилдилар. Бугунги мажлисда юзага келган ички келишмовчилик бартараф қилиниши лозим. Бугун Белгия Ташқи ишлар вазири, Туркияга ҳарбий ёрдам кўрсатиш, Ироққа қарши уруш заруратини тан олишни англатишини яна бир бор такрорлади.\nТуркия Бош вазири Абдулла Гул НАТО Иттифоқини Туркия олдидаги ўз мажбуриятини бажаришга чақирди. Гул: “Совуқ уруш даврида Туркия бутун Европани ҳимоя қилди. Туркия Европага қалқон бўлди. Энди НАТО Иттифоқи ўз мажбуриятини бажариши кераклигига шак-шубҳа йўқ”,-деди.\nАйни пайтда, Британия Ташқи ишлар вазири Жэк Строу, Ироқдаги БМТ инспекторлари фаолиятини кучайтириш ҳақидаги Франция, Германия ва Россия ўртага қўйган таклифни рад этди.


Рамазон ҳайити карантин қоидалари асосида нишонланади — Янгиликлар — Миллий тикланиш\nРамазон ҳайити карантин қоидалари асосида нишонланади\nКатегория: Вилоят янгиликлари, Қорақалпоғистон Республикаси, Партия янгиликлари\n17:11, 22 May\nКуни кеча Президентимиз томонидан «Рамазон ҳайитини нишонлаш тўғрисида» Қарори қабул қилинди. Ҳар йили бутун дунё мўмин-мусулмонлари қатори юртдошларимиз Ийдул фитрни кўтаринки кайфият, ўзгача шукуҳ, алоҳида тайёргарлик ва катта хурсандчилик ила нишонлайдилар. Pамазон ойи давомида адо этилган ибодатлар, эзгу амаллар ва меҳр-саховат ишлари эвазига мўмин-мусулмонлар жуда улуғ-савобларга эришадилар.\nМуборак Рамазон ҳайитининг маънавий ҳаётимизда эзгулик, шукроналик, меҳр-оқибат каби олижаноб қадриятларни қарор топтиришдаги ўрни ва аҳамияти жуда катта.\nҚарорга кўра Эзгулик, саховат ва мурувват ойи бўлган муборак Рамазон ойи бу йил мамлакатимизда коронавирус пандемияси туфайли уйда, оила даврасида, ўзаро аҳиллик ва ҳамжиҳатлик муҳитида ўтказиш белгиланди. Маълумки, шу кунларда юртимизда карантин тадбирлари давом этмоқда. Бутун дунёни ларзага солаётган коронавирус пандемияси Ўзбекистонга кириб келганига ҳам 2 ойдан ошди.\nУшбу балони енгиш учун барча керакли чора-тадбирлар ҳукуматимиз томонидан амалга оширилмоқда. Карантин чекловлари ўрнатилгани сабабли ҳар қандай тадбирларни ўтказиш тақиқланади.\nШундан келиб чиқиб, Ўзбекистон мусулмонлари идораси Уламолар Кенгашининг 2020 йил Рамазон ҳайитини нишонлаш тўғрисидаги баёнотига кўра 2020 йилги Рамазон ҳайити (Ийдул фитр) намозини пандемия даврида жамоат бўлиб ўқиш имконияти мавжуд эмаслиги, мўмин-мусулмонларнинг зиммасидан ушбу ибодатни соқит қилади дея таъкидланди. Шунингдек, Ҳайит арафасида ва байрам кунлари ёши улуғ кексаларимиз ва беморлар ҳолидан хабар олиш ҳамда ҳайит билан табриклаш ва бошқа миллий урф-одатларимиз билан боғлиқ анъаналаримизни карантин талабларидан келиб чиққан ҳолда амалга ошириш тавсия қилинди.\nРамазон ҳайити барча мусулмон давлатлари учун муҳим бўлганидек, халқимиз учун катта аҳамият касб этади. Шунинг учун, бугунги карантин чекловларидан келиб чиққан ҳолда барчамиз Рамазон ҳайитини ўз уйларимизда нишонлаймиз.\nБугунги кунда бутун дунё ва давлатимизда карантин чоралари босқичма-босқич енгиллатиб борилмоқда. Албатта, юртимизга, халқимизга байрамлар ярашади, лекин одамларнинг соғлиғи ундан ҳам муҳим. Шунинг учун, келгуси байрамларимизни кўнгилдагидек кутиб олиш ва ўтказиш учун, бугунги ҳайит байрамини уйда, яқинларимиз даврасида, карантин қоидалари асосида нишонлаймиз.\nЗеро, биз эл бошига тушган балони оғизбирчиликда, мардонавор енгиб ўтган халқмиз. Рамазон ҳайити барчамизга муборак бўлсин.\nТажибай Романов, ЎзМТДП Қорақалпоғистон Республикаси кенгаши раиси, Қорақалпоғистон Республикаси Жўқорғи Кенгесидаги партия фракцияси раҳбари


Фаластин мухторияти Бош Вазири Аҳмад Қурей Исроил билан тинчлик музокараларини олиб боришга тайëрлиги ва уни яқин бир неча ой ичида бошлашини маълум қилди.\n19 январ 2021, Тошкент вақти: 07:13\nНорвегия телевидениесига берган интервюсида Қурей Исроил Бош Вазири Ариэл Шарон билан музокарани амалга ошириш ҳақида келишув яқин орада кучга киришини таъкидлади.\n“Фикримча, яқин 6 ой ичида биз музокаралар ўтказиб, ўртадаги низога чек қўямиз”, деди Қурей\nҚурей ва Шароннинг кейинги ҳафтада музокаралар бошлаши режалаштирилган.\nШунингдек, Қурей Фаластиндаги 13 та фракция, хусусан “Хамас” ва “Исломий Жиҳод” гуруҳи вакиллари ва мисрлик воситачилар билан Исроилга уюштирилаëтган ҳужумларни тўхтатишни муҳокама қилиш юзасидан учрашув режалаштирган.\nКеча Исроил Бош Вазири Ариэл Шарон фаластинликлар билан музокаралар ижобий муҳитда ўтиши учун бир томонлама чоралар кўришини таъкидлади.


"Антиқа" тухум сурати Instagram᾽даги жаҳон рекордини янгилади - 14.01.2019, Sputnik Ўзбекистон\nШу кунга қадар америкалик модель Кайли Женнер қизалоғи Сторми билан тушган сурати (18 миллион лайк) Instagram оламидаги энг машҳур сурат ҳисобланарди. 14.01.2019, Sputnik Ўзбекистон\nCC0 / pixabay / Яйцо. Иллюстративное фото\nШу кунга қадар америкалик модель Кайли Женнер қизалоғи Сторми билан тушган сурати (18 миллион лайк) Instagram оламидаги энг машҳур сурат ҳисобланарди.\nТОШКЕНТ, 14 янв - Sputnik. Instagram᾽да тухум сурати бир неча кун ичида 25 миллиондан зиёд лайк тўплаб, янги рекорд ўрнатди.\nШу кунга қадар америкалик модель Кайли Женнер қизалоғи Сторми билан тушган сурати Instagram оламидаги энг машҳур сурат ҳисобланарди. Ушбу сурат 18 миллиондан зиёд лайк тўплашга муваффақ бўлган.\nШу йилнинг 4 январь куни Instagram᾽да World Record Egg саҳифаси тухум суратини жойлаштириб, қуйидаги изоҳни қолдирди: “Келинг, биргаликда Instagram᾽нинг ўтган йилги рекордини янгилаймиз ва бу суратни энг машҳур қиламиз. Кайли Женнер рекордини янгилаймиз”.\nЭртаси куни ушбу сурат 9 миллион лайк тўплайди, 10 соат сўнг эса лайклар сони бўйича Кайли Женнер рекордини ортда қолдиради. Ҳозирда лайклар сони 45 миллиондан ортиқни ташкил қилади. Бу кўрсатгич дақиқа сайин ортишда давом этмоқда.\nBuzzFeed News нашрининг маълум қилишича, Instagram᾽даги саҳифани Британия қишлоғидан бўлган Генриетта исмли товуқ юритади.


Миграция агентлиги билан махсус интервью: Кун.uz электрон манзилига савол йўллашингиз мумкин\n23:58 / 07.07.2017\nХабарингиз бор жорий йилнинг март-апрель ойида Жанубий Кореяга меҳнат қилгани кетишни истовчи фуқаролардан имтиҳон олинган, аммо имтиҳонда берилган саволлар ва унинг жавоби кенг жамоатчилик эътирозига сабаб бўлган эди. Шундан сўнг, Ўзбекистон Меҳнат вазирлиги ҳузуридаги Ташқи меҳнат миграцияси масалалари агентлиги раҳбари Улуғбек Назаров ўз лавозимини тарк этганди. Унинг ўрнига Ҳўжабаҳлил Фазлитдинович Асамов агентликка вақтинчалик раҳбар сифатида тайинланган эди.\nСўнгги вақт оралиғида вазирлик ва унинг қошида иш юритувчи агентлик фаолиятида сезиларли ижобий ўзгаришлар амалга оширилди. Аҳоли мурожаатлари ўз вақтида ўрганиб чиқилди ва аксар муаммолар ўз ечимини топди.\nАйни кунларда агентлик томонидан қандай ишлар амалга ошириляпти? Мавжуд муаммолар қандай ҳал этилади ва истиқболдаги режалар нималардан иборат? Кун.uz таҳририяти мазкур масалалар юзасидан интервью уюштиришни режалаштирган. Сизда мазкур соҳага оид саволлар бўлса мурожатларингизни ушбу ҳавола орқали ёки info@kun.uz электрон манзилига юбориш мумкин! Саволларга Ташқи меҳнат миграцияси агентлиги раҳбари Хўжабаҳлил Асамов жавоб қайтаради.\nинтервью Ташқи меҳнат миграцияси агентлиги


Ихтиёрийлик асосида — Ishonch Gazetasi\nИнсонни хоҳиш-иродасига зид ишларни бажаришга мажбурлаш унинг ҳуқуқларини чеклаш билан баробар. Мамлакатимизда мажбурийлик касб этадиган ҳар қандай фаолият турига қарши кескин кураш олиб борилаётгани ҳам бежиз эмас.\nОдам савдоси ва мажбурий меҳнатга қарши кураш тадбирларида касаба уюшмалари ҳам мутасадди ташкилотлар билан қизғин ҳамкорлик қилиб келмоқда. Ўтган фурсатда ҳудудий бандликка кўмаклашиш марказлари, давлат меҳнат ҳуқуқи инспекторлари билан ҳамкорликда мажбурий меҳнатнинг олдини олиш ва унинг турли кўринишларига барҳам беришга оид 42 та семинар, треннинг шаклидаги тадбирлар уюштирилди. Ушбу жараёнда мажбурий меҳнатни қораловчи тарғибот воситаларидан кенг фойдаланилмоқда. Вилоят туман ва шаҳарларида, аҳоли гавжум масканларда меҳнатга мажбурлаш ҳолатларини қораловчи плакат ва кўргазмали воситалар кўринарли тарзда жойлаштириб чиқилди.\nАмалга оширилган саъй-ҳаракатлар натижаси ўлароқ мажбурийлик касб этадиган ҳолатларнинг олди олинмоқда. Хусусан, вилоятимизда бултур жамоатчилик назорати асосида 18 та ташкилот, муассаса ва корхонада мажбурий меҳнатга жалб этиш ҳолатлари мониторинги ўтказилган эди. 13 ҳолатда меҳнатнинг мажбурий кўриниши аниқланиб, масъул идоралар томонидан айбдор шахсларга нисбаттан қонуний чоралар қўлланилди.\nМаълумки, катта меҳнат, катта куч талаб этиладиган мавсум – куз палласида қатор йиллар мобайнида ходимларни пахта йиғим-теримига жалб этишда қонундан чалғиш ҳолатлари юз берди. Эндиликда, далада ишлаётганлар шарт-шароити ҳамда уларнинг ихтиёрийлик асосида меҳнат қилиб келаётгани ўрганиб борилмоқда. Эътиборли жиҳати, далада ишлаётганлар меҳнатига ўз фурсатида ҳақ тўланмоқда. Оиласига қўшимча даромад келтиришга интилган ҳар бир киши ўз ихтиёри билан бу имкониятдан фойдаланишлари мумкин. Ҳеч ким мажбурий равишда теримга жалб этилмайди.\nСамарқанд вилояти касаба уюшма ташкилотлари бирлашмаси кенгаши «меҳнаткашларнинг ижтимоий-иқтисодий манфаатларини ҳимоя қилиш» бўлими мудири\nОДАМЛАРДА ТЎҒРИ ОВҚАТЛАНИШ ҳақида ЕТАРЛИ ТУШУНЧА ЙЎҚ


BBC Uzbek - Dunyo - Мисрликлар янги президент сайлашмоқда\nМисрликлар янги президент сайлашмоқда\nСўнгги янгиланиш 23 май 2012 - 08:56 GMT\nМисрликлар Ҳусни Муборак қудратдан кетказилганидан 15 ой ўтиб, янги президент танлашмоқда.\nМамлакат бўйлаб 50 миллион мисрлик сайлаш ҳуқуқига эга ва овоз бериш шаҳобчалари одамлар билан тўлиб бораётгани хабар қилинади.\n2011 йил февралидан бери Мисрни бошқариб келаётган ҳарбий кенгаш халққа адолатли сайловлар ва фуқаровий ҳукуматни ваъда қилганди.\nИлк эркин сайлов деб таърифланаётган жараёнда Исломий қарашдаги сиёсатчилар дунёвийларга, инқилобчилар эса, Муборак давридаги вазирларга қарши беллашишмоқда.\nОвоз бериш жараёни маҳаллий вақт билан 08:00да бошланган. Қоҳирадаги кўплаб овоз бериш шаҳобчаларига келаётганлар сони ҳар дақиқада ошаётгани хабар қилинади.\nБи-би-сига гапирган мисрлик аёллардан бири: "Бу - жуда узун кун ва катта воқелик. Мисрликлар ўзгариш ясашлари учун йирик имконият", деб айтган.\nОвоз бериш учун навбатда турганлардан бири қанча кутиб қолгани ҳақида сўралганда: "30 йил", дея жавоб берган.\nСайловда 13 номзод беллашмоқда. Улардан 4 нафари энг кучли номзодлар сифатида кўрилади:\nАҳмад Шафақ, у ҳаво кучлари собиқ қўмондони ва 2011 йил феврал ойида қисқа муддат бош вазирлик вазифасини бажарган\nАмр Муса, у собиқ ташқи ишлар вазири ва Араб Лигаси раҳбари вазифасида ишлаган\nМуҳаммад Мурси, Мусулмон Биродарлари Озодлик ва Адолат партияси раҳбари\nАбдул Муним Абу ал Футуҳ, Исломий қарашдаги мустақил номзод\nҚўшма Штатларда таълим олган мухандис Муҳаммад Мурси аввалига Мусулмон Биродарлар партиясининг заҳирадаги номзод бўлган. Аммо, собиқ сиёсий маҳбус Хайрат ал-Шатернинг номзоди Олий Сайлов Комиссия тарафидан тарафидан рад этиларкан, жаноб Мурси олдинги қаторга чиққанди.\nЯнги конституция тасдиқдан ўтмагунча, янги президент қандай ваколатларга эга бўлиши маълум эмас ва ҳарбийлик билан келишмовчиликлар келиб чиқиши мумкинлигидан хавотирлар бор.\nБи-би-сининг Яқин Шарқ масалалари бўйича муҳаррири Жереми Бовен ҳам афтидан ҳарбийлик президент курсиси ортидаги қудрат сифатида қолишга қатъий аҳд қилган ва ҳарбийлик билан тўқнашув эҳтимоли кутилаётганини айтади.\nСайловлар мисрликлар учун муҳим бурилиш нуқтаси, дея таърифланмоқда. Улар мамлакатнинг 5, 000 йиллик тарихида илк бор ўз раҳбарларини танлаш имкониятига эга бўлганлар.\nСайловдан сўнг тартибсизлар бошланиши эҳтимолидан хавотирда бўлган Қуролли Кучлар Олий Кенгаши янги президент ким бўлиши юзасидан фақат мисрликларнинг ўзлари қарор беришларини айтган.\nАгар илк босқичда ғолиб аниқланмаса, сайловнинг навбатдаги босқичи 16-17 июн кунлари ўтказилади.\nМисрда "Мусулмон биродарлар" жонли занжир ҳосил қилишмоқчи\nМиср: Исломни 'ҳақорат қилган' актёр уч ойга қамалди\nМиср: Бош қонун тақдири исломчилар қўлига ўтди\nМиср: Ҳусни Муборак ағдарилганига бир йил бўлди\nМисрда Ҳусни Муборакка қарши намойишларнинг 1 йиллиги нишонланмоқда


Яҳё ибн Аюб айтади: “Умар ибн Хаттоб розияллоҳу анҳу яхши кўрадиган бир йигит бор эди. Бир куни кечқурун ўша йигит хуфтон намозини ўқимасдан қаёққадир кетди. Йўлда бир аёл унга рўпара келди. Аёл ўзини унга таклиф қилди. Йигит аёлга маҳлиё бўлиб, унинг ортидан эргашди. Икковлари аёлнинг эшиги олдига етиб боришганда, йигит тўхтаб, ўйлай бошлади. Хаёлига\n“Тақво қилувчилар, агар уларга шайтондан бир шарпа етса, зикр қиларлар, бас, кўрибсанки, улар (тўғри йўлни) кўрувчи бўлиб турибдилар”. (Шайтондан бирор бир шарпа (васваса, иғво ва ғазаб) етиши жаҳолат, кўрлик ва нодонликка бошлайди. Аллоҳнинг зикри эса, илм-маърифат, кўзи очиқлик ва оқиллик манбаидир.) (Аъроф, 201) ояти келди. Йигит шу оятни тиловат қилди-да, ҳушидан кетди. Буни кўрган аёл қичқириб юборди.\nЙигитнинг кекса отаси бор эди, дарҳол унга хабар қилинди. Отаси етиб келгач, ўғлини кўтариб, ҳовлига олиб кирди ва то ўзига келгунича муолажа қилди. Йигит ҳушига келгач, отаси ундан: “Сенга нима бўлди, ўғлим?” деб сўради. Ўғил: “Отажон, сўраманг!” деди. Ота қўярда-қўймай ўғлидан сўрайверди. Ноилож ўғил отасига бўлган воқеани гапириб берди ва юқоридаги оятни тиловат қилди. Оятни ўқиб бўлиши билан баланд овозда бақирди-да, жони узилди.\nОтаси ўғлини дафн қилиб бўлиб, бўлиб ўтган ишларни Умар ибн Хаттоб розияллоҳу анҳуга айтиб берди. Ҳазрати Умар розияллоҳу анҳу йигитнинг қабри тепасига келиб турдилар ва исмини айтиб чақирдилар. Кейин “Эй фалончи, Аллоҳ таоло: “Роббиси ҳузурида туришдан қўрққанлар учун икки жаннат бор”. (Қиёмат куни олам Парвардигорининг ҳузурида саволларга жавоб беришдан, ҳисоб-китоб мақомидан қўрқиб, тириклигидаёқ тайёргарлик кўриб, яхшилик билан кун кечирганларга икки жаннат бор экан. “Иккин жаннат”нинг бир неча шарҳлари бор, жумладан, инсга алоҳида жаннат, жинга алоҳида жаннат ёки икковларидан ҳар бирларига иккитадан жаннат, гуноҳкорлар жаҳаннам билан ўта қайноқ сув ўртасида айлансалар, тақводорлар биринчи жаннатлари, яъни, боғлари билан иккинчи жаннатлари - боғлари орасида сайр қиладилар.)” деган деб нидо қилдилар. Шунда қабр ичидан: “Дарҳақиқат, Роббим менга ўша икки жаннатни берди, эй Умар!” деган нидо келди”.\n3427 марта ўқилди\nДругие материалы в этой категории: « Тиловат одоби\tҚуръон билан даволанининг »


"Металлург" - "Пахтакор". Бекободдаги ўйинларда устунлик "шерлар" томонида\n1 октябрь, 2018, 11:30\nСуперлиганинг 25-турида мухлислар Бекободда “Металлург” ва "Пахтакор" ўртасидаги қарама-қаршиликка гувоҳ бўлишади.\nЧемпионатлар доирасида клублар 42 бор тўқнаш келишган. "Шерлар" 34 беллашувда зафар қучишган, 4 ўйинда "Металлург" ғолиб чиққан. 4 учрашувда жамоалар дуранг ўйнашган. “Пахтакор” 112 гол уриб, дарвозасидан 32 тўп олиб чиққан.\nБекободда ўтган 21 ўйиннинг 15тасида "Пахтакор" ғалабага эришган. 4 беллашувда мезбонларнинг қўли баланд келган бўлса, 2 учрашувда дуранг қайд этилган. Жорий мавсум биринчи босқичда жамоамиз сафарда 5:0 ҳисобида зафар қучганди.\nУчрашувни рақибдан сариқ карточкалар сабабли Зафар Тўраев ва Зоҳид Абдуллаев ўтказиб юборади.\n"Металлург" ва "Пахтакор" ўртасидаги беллашув 3 октябрь, чоршанба куни "Металлург" стадионида соат 18:00да бошланади.


Россиядаги наманганлик боғбон: «Россияда 13 йил давомида қилмаган ишим қолмади. Ҳатто чўчқа ҳам боққанман» (видео) - Zamin.uz\n08:33 / 31.01.2018\nРоссиядаги наманганлик боғбон: «Россияда 13 йил давомида қилмаган ишим қолмади. Ҳатто чўчқа ҳам боққанман» (видео)\n«Дарё» интернет-нашри «Муҳожирлар ҳаёти» лойиҳаси доирасида хорижда меҳнат қилаётган ўзбекистонлик ватандошларнинг фикрларини эълон қилиб боради. Эълон қилинаётган бу фикрларда меҳнат муҳожирлари учун шарт-шароитлар яратиш йўлида бугун бошланган ишлар, ўзгаришлар учун таклиф ўлароқ жаранглаган изоҳлар ҳам йўқ эмас.\nЭълон қилинаётган навбатдаги монолог — Россияда 13 йилдан бери меҳнат қилаётган наманганлик эркакнинг фикрлари (уни «Дарё» муҳаррири Дилшод Шарипов ёзиб олди). Унинг илтимосига кўра, исми-шарифи ва унинг шахсини ошкор этиши мумкин бўлган бошқа маълумотлар кўрсатилмади, матн жузъий таҳрирларга учради.\nНаманган вилоятида туғилиб ўсганман. Ҳозир 36 ёшдаман.\n1997 йили, 9-синфда ўқиб юрган вақтим, оилавий шароитим туфайли мактабни ташлаб, бир ташкилотга ишга кирдим. 2000 йили Қашқадарёда ҳарбий хизматни ўтадим. Армиядан сўнг Наманган муҳандислик институтини бухгалтер-аудитор йўналиши бўйича сиртдан битирдим. Кейин шартнома асосида ҳарбий хизматга қайтдим.\nЧортоқдаги сержантлар мактабига кетишга ҳозирлик кўраётгандим. Қамчиқ довонида хизмат ўтаётган вақтим, нимадир бўлди-ю, бош миямда қандайдир неврологик касаллик пайдо бўлди. Аввалига Фарғонадаги, сўнг Тошкентдаги госпиталга юборишди. Госпиталдан чиққач бир ойлик меҳнат таътили беришди. Меҳнат таътилидан қайтгач эса «хизматга яроқсиз» деб топилиб, ишдан бўшатилганимдан хабар топдим. Бир йил ҳам ишлолмадим. Ҳеч қандай нафақа беришмади.\nУ пайтларда бошим яхши ишламаган шекилли, доимий равишда ёнимда ҳамроҳ билан юрардим. Уйдагилар бошқа ерга кетиб, уйни тополмай қолишимдан хавотир олишарди. Бошимдаги оғриқ сабаб ҳозиргача деярли ҳар йили даволаниб юраман.\nИшсиз кунларимда Россияга йўл олган қўшни қишлоқликларга қўшилиб, поездда 10 кун деганда Москвага етиб келдим. Ўшанда 2005—2006 йиллар эди. Бу ерда қилмаган ишим қолмади шекилли — ҳатто чўчқа ҳам боққанман. Лекин ҳеч криминал иш қилмадим, ҳалол меҳнатим билан ишлаб келяпман.\nХудога шукр, 10 йилдан бери бир дачада боғбонман. Шароитлар яхши, дачада ўзимнинг алоҳида хонам бор. Бир ўзим яшайман, уй эгалари дам олиш кунлари келиб-кетади. Ойига 500 доллардан кўпроқ пул ишлаб топаман. Ҳовлидаги ишларимни қилиб бўлгач, шу маҳалладаги қурилиш, дурадгорчилик, пайвандлаш ишлари билан шуғулланаман. Нима иш бўлса, қўлдан келганча қилавераман.\nМен дачасида ишлайдиган аёл янги фабрика қурди. Бу ерда косиб, ҳунармандларга иш кўп — ҳозир иш кучи етишмаяпти. Бу ерда топаётган пулимни Ўзбекистонда топишимга ишонганимда, бу ерда яхши шароит ва яхши ишда ишлаётганимга қарамай, шу бугуноқ Ўзбекистонга учиб кетардим. Бошлиқларим ҳар доим «Россия паспортини ол, ёрдам қиламиз», дейди, лекин ҳеч қачон рози бўлмайман бунга.\nЎзбекистонда ота-онам, аёлим, бир қизим бор. Қизимнинг тили чиққанида биринчи айтган сўзи нима бўлганини билмайман, биринчи қадам ташлашини ҳам кўрмаганман. Бу йил мактабга чиқади — биринчи синфга ўзим етаклаб борсам, деб орзу қиламан. Иложи борича ҳар йил қишда уйга кетардим. Бу йил ҳужжат масаласи қийнади, мажбуран қолиб кетдим.\nБир неча бизнес режаларим бор. Мен яшайдиган қишлоқда экин экиб бўлмайдиган ерлар бор, шу ерларда мини-ферма қилмоқчиман — қуёнчилик, беданачилик, куркачилик, ўрдакчилик, дегандек. Кичик цех ташкил қилиш ниятим ҳам йўқ эмас. Ишим юриб кетса, фермага туяқуш қўшиш ниятим бор. Агар шу ишларни бошлай олсам, камида ўн киши ишлик бўлади. Мусофирчиликнинг нони қурсин. Кузгача 5 минг доллар орттира олсам, Россияда ишлашни тўхтатаман.\nХабаровскдаги наманганлик муҳожир: «Ўзбекистонда 10 йилдан ортиқ тадбиркорлик қилдим. Ҳозир Россияда қоровулман» (видео)\nCамарқандлик муҳожир: "Қишлоғимда масжид ва болалар боғчаси қуришни ният қилганман" (видео)\nВладивостокдаги фарғоналик йигит: «Қайтгим келяпти. Лекин Ўзбекистонда бунча пул топишим қийин» (видео)\nРублнинг қадрсизланиши сабаб меҳнат муҳожирлари Россияни оммавий тарк этишмоқда


Бу 1973 йил 3 апрелда Нью-Йоркда, ҳайрат билан қараб турган одамлар кўз ўнгида рўй берди. Motorola ширкати ходими Мартин Купер рақиб Bell Laboratories компаниясининг телефон рақамларини терганди.\n“Айт-чи, қаердан қўнғироқ қиляпман?”- деб қизиқади жаноб Купер рақобатдош ширкатнинг тадқиқот бўлими раҳбари Жоэл Энгелга. Сўнгра хурсандчилигидан ичига сиғмай: “Мен сенга ҳақиқий мобил телефондан қўнғироқ қиляпман!” дея ўзи жавоб қайтаради.\nБу қўнғироқ ғолибнинг мағлуб устидан, рақобатда оти ўзган чавандознинг чангда қолган рақиби устидан қаҳқаҳаси эди.\nЗотан, Bell Laboratories 1940-йилларнинг охирида биринчи бўлиб мобил телефонлар кашф этиш ғояси билан чиққан эди.\nКупер телефонининг оғирлиги 1,5 кгни ташкил қилиб, ҳозирги телефонларга солиштирганда жуда баҳайбат туюлса-да, ўша пайтда бу деярли оғир саналмаган.\nБу воқеа муносабати билан Bell Laboratoriesнинг матбуотга гапирган ходими Ричард Френкель бундай деганди:\n“Ўша пайтда биз машиналарда 14 килолик телефонлардан фойдаланар эдик. Ундай телефоннинг бутун имкониятларини бор-йўғи 1 килограммлик телефон орқали амалга ошириш улкан ёриб чиқиш деб айтиш мумкин эди”.\nДастлабки қўл телефони модели Motorola DynaTAC 8000x бўлиб, 22,5 сантиметр ҳажмдаги телефонга икки минг детал сиғдирилган.\nТўлиқ зарядли телефон билан 20 дақиқалик суҳбатни амалга ошириш имкони бўлган.\nMotorola ширкатининг муҳандиси ўз умрини симсиз телефонлар яратишга бағишлади.\nМартин Купер 1967 йил ўзининг дастлабки қўл рацияларини Чикаго полицияси учун яратган эди.\nОрадан ўн йил ўтгачгина Motorolaнинг омма учун мўлжалланган биринчи мобил телефонлари 1983 йил 6 мартда савдога чиқарилади. Бу телефон оғирлиги 800 грамм бўлиб, 3,5 минг долларга баҳоланган.\n1980-йилларда мобил телефоннинг нархи бир автомашина баҳосига тенг келгани ҳам айтилади. Америка матбуоти ёзганидек, мобил телефонга эга бўлиш бизнесменлар учун ҳашамат белгиси ҳисобланса, сиёсатчиларнинг жамиятдаги мавқеи қандайлиги рамзи сифатида ҳам кўриларди.\nБугунга келиб мобил телефон инсон қўлининг табиий давомига айланди. Мобил телефонларнинг Ўзбекистон учун муҳим аҳамияти эса смартфонларда интернет имкониятининг борлигидадир. Балки шунинг учун ҳам Eltuz.comнинг мобил версияси компьютер версиясидан кўра оммабоп, 80 фоиздан зиёд ўқувчилар сайтга мобил телефонлардан киришади.\nДунëдаги глобал алоқа саноати кўламини кузатаëтган GSMA ташкилоти 2014 йилда 7,230 млрд қўл телефони мавжудлигини аниқлаган эди. Бу эса сайëрадаги одамлар сонидан анча кўп.\ndata-title="3 апрель – мобил телефондан илк қўнғироқ қилинган кун" data-description="Бу 1973 йил 3 апрелда Нью-Йоркда, ҳайрат билан қараб турган одамлар кўз ўнгида рўй берди. Motorola ширкати ходими Мартин ..." data-image="https://eltuz.com/wp-content/uploads/2016/03/rasm1059.jpg" data-url="https://eltuz.com/kozqarash/114765/" data-services="facebook,odnoklassniki,twitter,telegram" data-counter="ig">


Ўзбекистонда энди бухгалтерия ҳисобини онлайн олиб бориш имкони пайдо бўлди\n13:00 / 04.07.2019\nVenkon компанияси 1С:Бухгалтерия 8 дастуридан булутли технологиялар орқали фойдаланиш хизмати – Clobus.uz сервисини йўлга қўйди. Энди мамлакатимиз корхоналари автоматик бухгалтерия ҳисобини компьютерларга дастурлар ўрнатмасдан амалга ошира оладилар.\nClobus.uz хизматидан фойдаланиш учун интернет тармоғига уланган (TAS-IX ҳам етарли) компьютер ёки смартфон кифоя.\nОперацияларни телефон орқали амалга ошириш учун махсус мобиль иловани юклаб олиш керак бўлади. Ҳар ойда тўланадиган обуна эвазига сиз тўловларни бошқаришдан бошлаб солиқ ҳисоботларини тайёрлашгача бўлган хизматлардан фойдаланишингиз мумкин.\nБу нима беради? Дастурларни сотиб олиш ва ўрнатиш, серверларни ишлатиш ва бошқа инфраструктура керак бўлмагани учун анчагина маблағни тежаш мумкин. Бухгалтер энди иш жойига боғланмаган – ҳар жойда телефонидан ишини қилаверади. Компьютерга вирус тушиб, “база” ўчиб кетишидан ҳам қўрқмаса бўлади – барча маълумотлар “булут”да сақланади ва махсус замонавий технологиялар ёрдамида ҳимояланади. Интернет орқали маълумот алмашинуви шифрланади ва шу сабабли хавфсиз.\nИшингизни янада осонлаштиринг – Clobus.uz дан фойдаланинг!\nБарча саволларингизга Telegram'даги @clobus орқали жавоб олишингиз мумкин.


Истиқболли корхоналарда – Сурхон тонги\nБош саҳифа / Иқтисодиёт / Истиқболли корхоналарда\nИюн 20, 2018\tИқтисодиёт Изоҳ қолдириш 629 Кўрилди\nТермиз шаҳридаги “Агрофирма Соҳибкор” масъулияти чекланган жамияти 28 йилдан буён фаолият юритиб келмоқда. Корхонада ўн турдаги сут ва сут маҳсулотлари ишлаб чиқарилиб, аҳолига арзон нархларда етказиб берилмоқда.\n— Энг асосийси, корхонамиз замонавий технологиялар билан жиҳозланган бўлиб, ишлаб чиқариш самарадорлиги ошишига эришаяпмиз, — дейди МЧЖ раҳбари Нуриддин Аҳмедов. — Келажакда банкдан имтиёзли кредит олиб, янги иш ўринлари ва маҳсулот турларини янада кенгайтиришни мақсад қилганмиз.\nОлдинги Ҳуқуқни қўллашда адлия органларининг роли\nКейинги Қулайлик яратилди\nШеробод туманидаги «Ғўрин» маҳалласи ҳудудида фаолият олиб бораётган “Шеробод текстил инвест” масъулияти чекланган жамияти айни …\n“Концепция – 2030” лойиҳаси\nМутолаа – ҳаётни танитади


Жума куни Қорақалпоғистонга борган Шавкат Мирзиёев сафарининг биринчи куни Хўжайли, Шуманай, Қанликўл, Мўйноқ туманлари ва Нукус шаҳрида бўлди.\nҚорақалпоғистондан олинган маълумотларга кўра, Мирзиёев ушбу ўлкани пиёда кезиб, одамлар билан учрашиш ваъдасида турган.\nОзодликка йўлланган видеода Мирзиёевнинг Қорақалпоғистондаги сафари пайти оддий аҳоли вакиллари билан учрашгани акс этган.\nВидеода одамлар Мирзиёевни ўраб олгани ва президент одамлар билан қучоқлашиб кўришаётганини кўриш мумкин. Тасвирларда Мирзиёев ёнида унинг қўриқчилари борлиги, лекин улар одамларнинг ўз телефонига президентни суратга олишига қаршилик кўрсатмагани акс этган. Воқеага гувоҳ бўлганларнинг ижтимоий тармоқларда ёзишича, президент қўриқчилари одамларнинг Мирзиёев билан селфига тушишига ҳам қаршилик кўрсатмаган.\n14 январь кунги ҳукумат мажлисида Мирзиёев Қорақалпоғистонга сафар қилишни режалаётгани ва у ерда икки кун пиёда юриб одамлар билан шахсан учрашишини айтганди:\n– Келаси ҳафта Қорақалпопоғистонга борсак, биров мени алдаёлмайди. Икки кун пиёда юраман. Қаерда юришимни бирон одамга айтмайман, ахборот ҳам бермайман. Ўзим биламан. Больницага кираман, қишлоқ врачебний пунктига бораман, бошқа жойга кираман, ўзим биламан қаерга киришни. Уйларга кираман. Кейин бу ердаги баландпарвоз гапларни, ҳар бир вазирнинг айтганларини ўша Қорақалпоғистоннинг ҳар бир районида ёки бошқа жойида вертикал тизимни сезишим керак, - деган эди Мирзиёев.\nЎзА агентлигининг ёзишича, Мирзиёев сафарининг илк куни Хўжайли туманида марказий шифохона, "Мурувват" аёллар интернати, 69-мактаб ҳамда Агросаноат маркази қурилаётган участка, "Қорақалпоғистон" қишлоқ врачлик пунктига ташриф буюрган. Қанликўл туманида мусиқа мактаби ва “Агросервис МТП” жамиятига борган. Кейин Қўнғирот — Мўйноқ ичимлик суви тармоғи қурилиши билан танишиб, Нукусга қайтган.\nҚорақалпоғистон маҳаллий ҳукуматида ишловчи шахснинг Озодликка айтишича, Мирзиёев ўз сафари давомида асосан, вертолёт ва автомобилдан фойдаланган. Лекин борган жойида оддий одамлар билан учрашиб, улар билан суҳбатлашган.\nМирзиёевга сафари давомида Ўзбекистон Бош вазирининг беш ўринбосари ҳамроҳлик қилди.\nМаҳаллий нашрлар хабарларидан англашилишича, Мирзиёев бош вазирнинг ўринбосарлари зиммасига ҳам Қорақалпоғистонни пиёда айланишни юклаган.\nКun.uz нашрига кўра, Мирзиёев топшириғи бўйича бош вазир ўринбосарларининг ҳар бири Қорақалпоғистондаги учтадан туманда уйма-уй юриб, вазиятни ўрганиб чиқади.\nБундан ташқари Мирзиёев бош вазир ўринбосарларига Қорақалпоғистон бўйича қўшимча топшириқлар ҳам берган.\nЖумладан, бош вазир ўринбосари Рустам Азимовга Қорақалпоғистондаги ҳар бир хонадонда 100тадан товуқ боқилишини назорат қилиш топширилган.\nОчилбой Раматовга эса Қорақалпоғистондаги мактабларни иситиш, сув, йўл, транспорт тизими ва канализация масалаларини яхшилаш вазифалари юклатилган.